title: Tom Tancredo

text: Tancredo ei ollut tyytyväinen republikaanien ehdokasasetteluun vuoden 2010 Coloradon kuvernöörinvaaleissa, joten hän uhkasi ryhtyvänsä Perustuslakipuolueen ehdokkaaksi. Hän sai 36,4 % äänistä ja tuli toiseksi republikaaniehdokkaan jäädessä kolmanneksi.


title: Tom Tancredo

text: Hän oli säätämässä Sudan Peace Act -lakia, joka tuomitsee ihmisoikeusrikokset toisessa Sudanin sisällissodassa, kuten orjakaupan ja siviilikohteiden ilmapommituksen. 2007 hän ehdotti lisäystä Yhdysvaltain perustuslakiin, joka tekisi englannista Yhdysvaltain virallisen kielen.


title: Swatch FIVB World Tour

text: Kansainvälisen lentopalloliiton (FIVB) Swatch FIVB World Tour on korkein Beach Volleyball turnaussarja. World Tourin rankingin mukaisesti parhaat parit selviytyvät myös lajin MM- ja Olympiaturnauksiin.


title: Swatch FIVB World Tour

text: Turnaussarja kulkee suurimman sponsorinsa nimellä. Swatch on yksi maailman johtavista rannekello- ja ajanottovälineiden tuottajista. Naisilla kertyy kesän aikana eri puolilla maailmaa turnauksia 18 kappaletta, kun taas miehet pelaavat yhden turnauksen naisia enemmän eli 19 turnausta.


title: Swatch FIVB World Tour

text: Suomalaisista kiertuetta kiertää vakituisesti 2007 kaudella vain siskokset Emilia ja Erika Nyström.


title: Swatch FIVB World Tour

text: Maarianhaminassa järjestettiin 14-19.8.2007 ensimmäistä kertaa beach volleyn World Tourin eli Swatch FIVB World Tourin osakilpailu. Kyseinen turnaus televisioitiin yhteensä yli sataan maahan ja sitä katsoi parhaimmillaan yli 200 miljoonaa ihmistä suorana.


title: Swatch FIVB World Tour

text: Maarianhaminan turnaus järjestettiin ensimmäistä kertaa FIVB:n historiassa yhteistyönä kahden eri maan Lentopalloliiton kanssa, sillä Maarianhaminan turnaushakemusta tuki myös Ruotsin Lentopalloliitto.


title: Swatch FIVB World Tour

text: Suomalaisia pelaajia nähtiin turnauksessa runsaasti. Suoraan pääsarjaan suomalaisita pääsivät Nyströmin siskokset Emilia ja Erika, sekä Suomen menestynein naislentopalloilija Riikka Lehtonen yhdessä parinsa Tanja Eteläahon kanssa. Miehissä suoraan pääsarjasta aloittivat Anssi Hakala / Toni Kankaanpää ja Lauri Hakala / Jaakko Keskitalo. Kukaan suomalaispareista ei selviytynyt loppuotteluihin.


title: Swatch FIVB World Tour

text: Maarianhaminen turnaus sai mukana olleilta pelaajilta kiitettävän arvosanan. Järjestelyt toimivat turnauksessa ja myös ilmat olivat kohdallaan. Yleisöä riitti kentillä kiitettävästi, ja kaikki toimi niin kuin kansainvälisessä huipputurnauksessa pitääkin. Kuitenkaan Maarianhamina ei saanut järjestettäväkseen vuodelle 2008 turnausta.


title: Helen Joseph

text: Helen Beatrice May Joseph (aikaisemmin Fennell, 8. huhtikuuta 1905 Sussex, Englanti – 25. joulukuuta 1992) oli eteläafrikkalainen apartheidia vastustanut aktivisti.


title: Helen Joseph

text: Joseph syntyi ja opiskeli Englannissa ja valmistui Lontoon yliopiston King's Collegesta vuonna 1927. Hän työskenteli kolme vuotta Intiassa ja muutti vuonna 1931 Etelä-Afrikkaan, jossa hän tapasi ja myöhemmin meni naimisiin Billie Josephin kanssa.


title: Helen Joseph

text: Vuonna 1951 Joseph aloitti työskentelyn radikaalissa tekstiilityöntekijäin ammattiliitossa (). Työnsä kautta hän kiinnostui myös politiikasta. Joseph oli Afrikan kansalliskongressin liittolaisjärjestön "Congress of Democratsin" perustajajäsen ja osallistui Vapauden peruskirjan muotoiluun Kliptownissa pidetyssä kansankongressissa. Joseph oli myös Etelä-Afrikan naisliiton keskeisiä vaikuttajia ja hän johti 8. elokuuta 1956 järjestettyä yli 20 000 naisen mielenosoitusta, joka vastusti maan passilakien laajentamista koskemaan myös naisia.


title: Helen Joseph

text: Joulukuussa 1956 Joseph pidätettiin ja asetettiin syytteeseen maanpetoksesta. Vuonna 1957 hänet asetettiin ”pannaan” Kommunismin hävittämislain perusteella. Pannamääräyksen saanut henkilö ei saanut esiintyä julkisesti ja hänen asumistaan ja liikkumistaan rajoitettiin. Josephin pannamääräys poistettiin vasta kun hän oli yli 80-vuotias. Hän joutui myös useiden murhayritysten kohteeksi.


title: Jacoby Shaddix

text: Jacoby Dakota Shaddix (s. 28. heinäkuuta 1976 Mariposa, Kalifornia, Yhdysvallat) on Papa Roach -yhtyeen johtaja ja laulaja. Hän on käyttänyt salanimiä Jonny Vodka sekä Coby Dick, joista jälkimmäistä hän käytti "Infest"-levyn aikaan. Shaddixin muita yhtyeitä ovat The Alternative Metal/Post-Hardcore ja Fight the Sky. Shaddixilla on kolme poikaa (Mikale Cielo, s. 24.3. 2002, Jagger 13.9.2004 ja Brixton 17.9.2013) vaimonsa Kellyn kanssa.


title: Jacoby Shaddix

text: Shaddix juonsi MTV:n "Scarred"-ohjelmaa.


title: Viila

text: Viila on käsityökalu, jolla lastutaan puuta, metallia tai jotain muuta materiaalia. Viilat soveltuvat esim. reunojen tasaukseen sekä muotoiluun ja terävien nurkkien viistämiseen tai pyöristämiseen.


title: Viila

text: Viila voi olla poikkileikkaukseltaan esimerkiksi pyöreä, kolmiomainen tai suorakaiteen muotoinen. Vastaavasti viiloja kutsutaan pyörö-, kolmio-, tai lattaviiloiksi.


title: Viila

text: Viilan materiaalia leikkaavat hampaat muodostavat viilan pintaan karkean kuvion jota kutsutaan "hakkaukseksi". Viilan hampaat leikkaavat materiaalia viilaa työnnettäessä. Hakkaus voi olla tiheä tai harva ja viilassa voi olla vain yhdensuuntainen hakkaus tai viila voi olla "ristiinhakattu". Erittäin karkeita viiloja kutsutaan raspeiksi, hyvin pienikokoisia viiloja neulaviiloiksi.


title: Viila

text: Moottorisahan ketjua teroitettaessa voi apuna käyttää viilanohjainta joka kiinnitetään terälaipalle.


title: Viila

text: Viilan puhdistaminen voidaan tehdä teräsharjalla. Viilaaminen itsessäänkin voi poistaa pieniä partikkeleita mutta teräsharjan käyttämisen jälkeen voi nähdä missä määrin ainesta irtoaa. Lisäksi jos tehdään käsityönä tarkkaa työtä, on hyödyllistä jos viilan pinta on puhdas koska epäpuhtauksien epätasainen jakautuminen voi tehdä viilaamisesta tökkivää jonka takia viilattavaa kappaletta on vaikeampi pitää suorassa.


title: Viila

text: Viilausta helpottaa työkappaleen kiinnittäminen ruuvipenkkiin.


title: Jacques Maritain

text: Jacques Maritain (18. marraskuuta 1882 – 28. huhtikuuta 1973) oli ranskalainen katolinen filosofi. Hän oli katoliseksi käännynnäinen, ja osaltaan herättämässä Tuomas Akvinolaisen ajattelua uudelleen nykyfilosofiaan. Hänellä oli myös merkittävä rooli ihmisoikeuksien yleismaailmallisen julistuksen muotoilussa. Maritain kirjoitti yli 60 teosta.


title: Jerry Horton

text: Jerry Allan Horton Jr (s. 10. maaliskuuta 1975 Dixon, Kalifornia) on Papa Roach -yhtyeen kitaristi ja kirjoittaa kappaleita Jacoby Shaddixin kanssa. Hän aloitti kitaran soittamisen 14-vuotiaana. Piakkoin Jerry löysi Papa Roachin Jacoby Shaddixin, Dave Bucknerin, Will James ja Ben Lutherin vuonna 1993, jolloin Jerry liittyi yhtyeeseen. Jerry avioitui Jessica Leen kanssa vuonna 2002. Heillä on vuonna 2006 syntynyt tytär.


title: Isaac Polgar

text: Isaac ben Joseph ibn Polgar (tai Pulgar) (1300-luvun ensimmäinen puolisko) oli espanjalainen juutalainen filosofi ja runoilija. Hän oli Isaac Albalagin puolustaja ja jatkoi tämän käännöksiä Al-Ghazalin teoksista. Hän vaikuttaa olleen Abner Burgoslaisen ystävä, mutta kääntyneen myöhemmin tämän vastustajaksi.


title: Tobin Esperance

text: Tobin Joseph Esperance (s. 14. marraskuuta 1979 Vacaville, Kalifornia, Yhdysvallat) on Papa Roach -yhtyeen basisti. Esperance liittyi yhtyeeseen vuonna 1996.


title: Tobin Esperance

text: Esperancen nuorin veli Anthony soittaa kitaraa rockyhtyeessä Beyond These Walls.


title: Dave Buckner

text: David John Lewis Buckner (s. 29. toukokuuta 1976 Los Angeles, Kalifornia, Yhdysvallat) oli Papa Roach -yhtyeen rumpali. Vuonna 2003 hän avioitui Mia Tylerin kanssa, joka on Aerosmith -yhtyeen laulajan Steven Tylerin toinen tytär.


title: Coonoor

text: Coonoor () on kaupunki ja kunta Tamil Nadun osavaltiossa Intiassa. Se sijaitsee Nilgirin piirikunnassa vajaan 2 000 metrin korkeudessa 19 kilometrin päässä piirikunnan pääkaupungista Udagamandalamista. Kaupungissa on 50 079 asukasta.


title: Coonoor

text: Coonoor kuuluu yhdessä Udagamandalamin ja Kotagirin kanssa ensimmäisten kolmen brittiläisten Nilgirivuorille rakennuttaman lomakaupungin, joihin britit pystyivät pakenemaan Intian kesän kuumuutta, joukkoon. Coonoor on huomattavasti rauhallisempi ja vähemmän kaupallistunut kuin läheinen kuuluisampi Udagamandalam eli Ooty.


title: Kliptown

text: Kliptown on vuonna 1903 perustettu kaupunkialue, joka sijaitsee 40 km Johannesburgista etelään. Se on Etelä-Afrikan vanhin alue, jossa asuu maan eri etnisiin ryhmiin kuuluvia ihmisiä. Kliptown kuuluu Soweton townshipiin. Kliptown koostuu noin 2 700 hökkelistä ja sen asukastiheys on 70 taloa hehtaarilla. Alueella on asukkaita 38 000–45 000. Johannesburgin kaupunki aloitti vuonna 2005 alueella suuren kehitysprojektin, jonka tarkoituksena on parantaa asukkaiden elinoloja ja rakentaa runsaasti uusia asuntoja.


title: Kliptown

text: 25. - 26. kesäkuuta 1955 kaupungissa järjestettiin ANC:n, SAIC:n, Värillisten kansalliskongressin ja Etelä-Afrikan ammattijärjestöjen keskusliitton SACTU:n kansankongressiksi kutsuttu kokous, jossa muotoiltiin Vapauden peruskirjaksi nimetty järjestöjen yhteinen näkemys Etelä-Afrikasta roduttomana yhteiskuntana, jossa millään kansanryhmällä ei olisi erityisoikeuksia tai -vapauksia. Kokoukseen osallistui yli 3 000 delegaattia.


title: Kliptown

text: Kaupungissa sijaitsee Walter Sisulun aukio, jolla sijaitsee kansankongressin muistomerkki ja museo


title: Luis Molowny

text: Luis Molowny Arbelo (12. toukokuuta 1925 Santa Cruz, Teneriffa, Espanja – 12. helmikuuta 2010 Las Palmas, Gran Canaria, Espanja) oli espanjalainen jalkapalloilija ja jalkapallovalmentaja, joka teki pitkän uran Real Madridissa.


title: Luis Molowny

text: Molownyn isänpuoleinen suku on kotoisin Irlannista, josta tulee hänen espanjankielisestä poikkeava sukunimensä. Jalkapalloilun hän aloitti 15-vuotiaana ja pelipaikaltaan hän oli hyökkääjä. Uransa ensimmäiset vuodet Molowny pelasi kotisaarensa Tenerifessä ja naapurisaaren Gran Canarian Marinossa, joista jälkimmäisessä hän voitti Kanariansaarten-mestaruuden. Mestaruuden myötä sana Molownysta alkoi kiiriä myös manner-Espanjaan, ja muun muassa Atlético Madrid ja Barcelona olivat kiinnostuneita pelaajasta, mutta lopulta hän siirtyi Real Madridiin paljolti puheenjohtaja Santiago Bernabéun sinnikkyyden ansiosta.


title: Luis Molowny

text: Real Madridissa ja Espanjan pääsarjassa Primera Divisiónissa Molowny debytoi 1. joulukuuta 1946 Barcelonaa vastaan, ja teki ottelun voittomaalin. Vuosina 1954–1955 Molowny oli mukana voittamassa Real Madridin ensimmäisiä Espanjan pääsarjamestaruuksia sitten 1930-luvun ja ensimmäistä Euroopan cupia vuonna 1956.


title: Luis Molowny

text: Vuonna 1957 Molowny jätti Real Madridin kymmenen kauden jälkeen ja palasi Kanariansaarille, jossa hän toimi kaudella 1957–1958 Las Palmasin pelaaja-valmentajana. Vuonna 1974 Molowny korvasi Real Madridin pitkäaikaisimman ja menestyneimmän valmentajan Miguel Muñozin kesken kauden, ja 1970- ja 1980-luvuilla hän valmensi joukkuetta yhteensä neljään eri otteeseen. Molownyn valmennuksessa Real Madrid voitti Espanjan pääsarjamestaruuden kolmesti sekä Uefa-cupin ja Espanjan cupin kahdesti. Valmentajauransa jälkeen hän toimi Real Madridin urheilutoimenjohtajana ennen vetäytymistään Kanariansaarille.


title: Luis Molowny

text: Espanjan maajoukkueessa Molowny pelasi seitsemän ottelua ja teki kaksi maalia. Hän kuului joukkueen kokoonpanoon vuoden 1950 MM-kilpailuissa, joissa Espanja sijoittui historiallisesti neljänneksi. Myöhemmin hän valmensi joukkuetta neljän ottelun ajan vuonna 1969.


title: Luis Molowny

text: Pelaajana


title: Luis Molowny

text: Valmentajana


title: Edmund Gettier

text: Edmund L. Gettier III (s. 1927 Baltimore, Maryland) on yhdysvaltalainen filosofi ja Massachusettsin yliopiston (Amherst) emeritusprofessori. Hänet tunnetaan parhaiten kolmisivuisesta artikkelistaan "Is Justified True Belief Knowledge?" (1963), jossa hän haastoi perinteisen tiedon määritelmän "tieto on perusteltu tosi uskomus". Määritelmä oli aikanaan yleisesti hyväksytty. Gettierin artikkeli kuitenkin kumosi määritelmän. Myöhemmin on tosin huomautettu, että määritelmä oli joutunut kyseenalaiseksi jo Ludwig Wittgensteinin töiden myötä, ja samanlainen argumentti on löydetty myös Bertrand Russellilta.


title: Sandra Nasić

text: Sandra Nasić (s. 25. toukokuuta 1976 Göttingen, Länsi-Saksa) on saksalainen laulaja. Nasić vaikutti aiemmin Guano Apes -yhtyeessä, mutta on sittemmin siirtynyt soolouralle. Hänen ensimmäinen sooloalbuminsa "The Signal" julkaistiin 28. syyskuuta 2007. Sandran ääni on erikoinen naiselle. Hänen äänensä mahdollistaa aggressiivisen rockin laulamisen. Sandran oikea hiusväri on ruskea, mutta hän värjää itseään blondiksi. System of a Down, Deftones ja Korn ovat Sandran lempiyhtyeitä. Vuonna 2001 hän sai EinsLive Krone -palkinnon ”paras laulaja”.


title: Konsulaatti

text: Konsulaatti on tietyn maan viranomaisedustusto toisen maan alueella. Se tarjoaa viranomaispalveluita lähinnä oman maansa kansalaisille. Se ei kuitenkaan hoida diplomaattisia suhteita valtioon, jonka alueella se sijaitsee. Konsulaatissa toimii yleensä kotimaastaan lähetetty ulkomaan edustuston virkailija, jota koskee diplomaattinen koskemattomuus, kuten muitakin lähetettyjä virkamiehiä. Osa työntekijöistä voi olla myös niin sanottuja paikalta palkattuja, joilla ei ole diplomaattista koskemattomuutta. Mikäli maalla on kyseisessä maassa myös lähetystö tai suurlähetystö, konsulaatti toimii yleensä sen yhteydessä. Suurten valtioiden alueella (esimerkiksi Yhdysvalloissa) voi sijaita useampia konsulaatteja, kun lähetystöjä on aina enintään yksi. Mikäli konsulaatteja on useampia, niistä yksi – yleensä suurlähetystön yhteydessä toimiva – on pääkonsulaatti, joka ohjaa muiden toimintaa.


title: Konsulaatti

text: Konsulaatti avustaa kansalaisia muun muassa asiakirja-asioissa esimerkiksi tarjoamalla passipalveluita ja myöntämällä viisumeita muiden maiden kansalaisille. Konsulaatti tarjoaa yleensä myös viranomaisapua sitä pyytäville kansalaisilleen heidän ollessaan tekemisissä paikallisten viranomaisten kanssa. Konsulaatit järjestävät maansa kansalaisille mahdollisuuden ennakkoäänestykseen erilaisissa vaaleissa.


title: Konsulaatti

text: Kunniakonsulaatti on kevennetty versio konsulaatista, jossa ei ole lähetettyä virkailijaa. Kunniakonsuli on yleensä asemamaan kansalainen, joka hoitaa tehtävää sivutoimisena.


title: Marco Casagrande

text: Marco Casagrande voi tarkoittaa seuraavia:


title: Ferdinand Canning Scott Schiller

text: Ferdinand Canning Scott Schiller (16. elokuuta 1864 Ottensen, Buxtehude, Ala-Saksi — 9. elokuuta 1937 Los Angeles) oli saksalais-brittiläinen pragmatistinen filosofi. Hänen erikoisalojaan olivat logiikka, arkikielen filosofia, tietoteoria, eugeniikka, merkitys ja personalismi.


title: Ferdinand Canning Scott Schiller

text: F. C. S. Schillerin filosofia oli hyvin samanlaista kuin toisen pragmatistin William Jamesin. Schiller tunnetaan muun muassa hyökkäyksistä formaalia logiikkaa vastaan, aksioomien oikeuttamisesta hypoteeseiksi sekä omasta pragmaattisen totuusteorian versiostaan. Hän vastusti sekä loogista empirismiä (mukaan lukien Bertrand Russellia) että absoluuttista idealismia (kuten F. H. Bradleyä). Schiller oli aikansa merkittävimpiä pragmatisteja, mutta nykyään hänet on enimmäkseen unohdettu.


title: Ferdinand Canning Scott Schiller

text: F. C. S. Schillerin ensimmäinen teos "Riddles of the Sphinx" (1891) julkaistiin ennen kuin hän tuli tietoiseksi tuolloin Yhdysvalloissa suosiotaan kasvattaneesta pragmatismista. Teoksessa Schiller kannatti materialismin ja absoluuttisen metafysiikan välimaastoon sijoittuvaa metafysiikkaa. Schiller katsoi, että näiden kahden selitysmallin, joita voi verrata siihen mitä William James kutsui voimakastahtoiseksi empirismiksi ja hellämieliseksi rationalismiksi, välisen jaon seurauksena mekanistinen naturalismi ei voi saada selkoa filosofian tutkimusalueen "korkeammista" puolista (kuten vapaa tahto, tietoisuus, tarkoitus, universaalit, Jumala), kun taas abstrakti metafysiikka ei voi saada selkoa maailmamme "alemmista" piirteistä (epätäydellisyys, satunnaisuus, muutos, fysikaalisuus). Vaikka Schiller ei esitä selvästi, millainen tämä hänen tavoittelemansa välimaasto olisi, hän ehdottaa metafysiikkaa tutkimuksen aputyökaluksi ja arvioi metafysiikan olevan arvokasta ainoastaan niin kauan kuin se todella auttaa selittämään todellisuutta.


title: Ferdinand Canning Scott Schiller

text: Schiller tuli myöhemmällä iällään kuuluisaksi hyökättyään logiikkaa vastaan teoksessaan "Formal Logic". Tuohon aikaan Schillerin pragmatismi oli kehittynyt lähemmäksi arkikielen filosofiaa kuin muiden klassisen pragmatismin edustajien ajattelu. Schiller pyrki horjuttamaan koko formaalin logiikan mahdollisuuden ajatusta osoittamalla, että sanoilla oli merkitys vain todellisessa käyttötilanteessa. Hän tiivisti näkemyksensä ennen kuolemaansa myös esseessään "Are All Men Mortal?". Schiller pyrki muotoilemaan uuden logiikan järjestelmän, joka korvaisi hänen juuri tuhoamansa formaalin logiikan. Hän tarjosi tilalle jotain, minkä tämän päivän filosofit tunnistaisivat hypoteettis-deduktiiviseksi menetelmäksi.


title: Alexandre Kojève

text:
Alexandre Kojève ("Александр Владимирович Кожевников", "Aleksandr Vladimirovič Koževnikov")
(28. huhtikuuta 1902 – 4. kesäkuuta 1968) oli ranskalais-venäläinen marxilainen ja hegeliläinen poliittinen filosofi, jolla oli suuri vaikutus 1900-luvun ranskalaiseen filosofiaan.


title: Alexandre Kojève

text: Kojève tunnetaan ennen kaikkea "historian lopun" ajatuksestaan, jota Francis Fukuyama myöhemmin hyödynsi.Suomeksi:


title: Commandment

text: Commandment on death metal -yhtye Six Feet Underin seitsemäs albumi. Sen julkaisi Metal Blade Records 17. huhtikuuta 2007.


title: Grease 2

text: Grease 2 on musikaalinen jatko-osa elokuvaan Grease. Jatko-osa valmistui vuonna 1982. Näyttelijöinä ovat Maxwell Caulfield, Michelle Pfeiffer ja Adrian Zmed.


title: Grease 2

text: Eletään vuotta 1961 ja kaksi vuotta on kulunut kun alkuperäinen Grease-jengi valmistui Rydell High:sta. Kampuksella on nyt uusi yläluokkalaisten jengi, mutta mukana on myös monia tuttuja kasvoja. T-Birdin kundit ja Pink Ladyt ovat vieläkin supersuosittuja johtajinaan Stephanie (Michelle Pfeiffer ensimmäisessä pääroolissaan) ja Johnny (Adrian Zmed). Nuorten rakkaus rakoilee, ja Stephanie on iskenyt silmänsä uuteen upeampaan kundiin. Koulun uusi oppilas Michael (Maxwell Gaulfield),joka on Sandyn serkku, on täysin ihastunut Stephanieen, vaikka tämä ei edes huomaa koko poikaa. Vaikka ilmassa on ihmissuhdeongelmia, Rydell High:ssa osataan myös pitää hauskaa.


title: Mario Strikers: Charged Football

text: Mario Strikers: Charged Football (myös lyhyemmin Mario Strikers Charged) on Next Level Gamesin kehittämä ja Nintendon julkaisema jalkapalloaiheinen urheilupeli. Peli on julkaistu vuonna Wiille. Peli eroaa tavallisesta jalkapallosta monella tavalla: oikean jalkapallon säännöt on unohdettu, joukkueilla on maalivahdin lisäksi 4 kenttäpelaajaa, ottelun pituus on 1 – 5 minuuttia, pallo on metallinen ja pelaajat voivat tehdä superlaukauksia sekä riistää pallon muista Mario-peleistä tutuilla esineillä. Peli on Mario Smash Footballin jatko-osa.


title: Mario Strikers: Charged Football

text: Pelin idea on sama kuin oikeassakin jalkapallossa, vaikkakin peli on hyvin epärealistinen. Suurimpina eroina voidaan pitää runsaasti pienempää kenttää ja tuomaroinnin sekä sääntöjen puuttumista. Jalkapallonakin toimii metallinen kuula, eikä nahkapallo. Pelaajat saattavat heittäytyä myös väkivaltaisiksi: esimerkiksi rajuilla taklauksilla voi riistää pallon vastustajalta.


title: Mario Strikers: Charged Football

text: Pelissä pelaajat voivat saada erilaisia esineitä, joilla pysäyttää vastustajansa. On esimerkiksi punaisia kilpiä, jotka raivaavat kaikki esteet tieltään sekä Chain Chomp, joka jahtaa ja kaataa vastustajan joukkueen pelaajia. On myös mahdollista saada "Power Up"eja, kuten tähtiä ja turbosieniä, ja kapteenien erikoiskykyjä, kuten marion muuttuminen jättiläiseksi. Näitä saa lähinnä vastustajan rajujen taklauksien takia.


title: Mario Strikers: Charged Football

text: Kaikki kapteenit voivat tehdä "Mega Strike"n eli eräänlaisen superlaukauksen, joka tehdään pitämällä B-painiketta pohjassa tarvittavan ajan. Silloin näkyviin tulee mittari, jonka osoitin pysäytetään B-painikkeella kahdesti pallojen määrän ja nopeuden säätämiseksi. Pelaaja nousee korkealle ilmaan ja laukaisee useita palloja. Tämän jälkeen toinen pelaaja yrittää torjua laukauksia Wii Remoten avulla. Sivuhahmot eivät voi tehdä Mega Strikejä, tosin ne voivat tehdä omia superlaukauksiaan, "skillshot"eja. Skillshot on kuin tavallinen laukaus, mutta sillä on jonkinlainen erikoisominaisuus. Se saattaa esimerkiksi sytyttää maalivahdin hanskat tuleen tai sähköttää maalivahdin. Jokaisella pelaajalla on erilainen skillshot.


title: Mario Strikers: Charged Football

text: Kun palloa syötellään, siihen latautuu energiaa, ja on helpompaa tehdä maali. Energiaa voi ladata myös pitämällä B-painiketta pohjassa ja syöttämällä, ennen kuin pelaaja laukaisee. Pelin päätyttyä tasatilanteessa käynnistyy jatkoaika. Se toimii maalista poikki- periaatteella, eli jommankumman joukkueen tehdessä maalin peli loppuu.


title: Mario Strikers: Charged Football

text:
Pelissä on 17 stadionia, joista jotkut täytyy avata yksinpelitilassa. Jotkin stadionit ovat ns. Classiceja, eli ne ovat samoja, kuin Mario Smash Footballissa, pelin edeltäjässä.
Joillain stadioneilla on erityisominaisuuksia. Thunder Islandin tuuli voi työntää pelaajia kentältä, sillä sillä ei ole sähköaitaa. Joillain stadioneilla on esteitä kuten The Sand Tombin kivet ja hiekka, joka hidastaa kulkua. Classic-stadionit eivät ole aivan samoja kuin Mario Smash Footballissa. Esimerkiksi Bowser Stadiumissa näkee stadionin ulkopuolelle avaruuteen, stadionit ovat pimeämpiä ja maalit ovat erilaiset.


title: Mario Strikers: Charged Football

text: "Domination"-tilassa pelaaja pelaa ystävyysottelun tietokonetta tai toista pelaajaa vastaan. Pelaaja valitsee joukkueensa ja stadionin, joilla haluaa pelata. Tässä tilassa sääntöjä voi muuttaa jonkin verran, ja tietokoneen taitotason voi valita. Domination-tilassa voi pelata yhdestä neljään pelaajaa.


title: Mario Strikers: Charged Football

text: "Road to the Striker Cup" on pelitila, jossa kilpaillaan Fire, Crystal ja Striker Cupissa. Pelaaja pelaa ensin alkusarjan ja sitten finaalit, jos on menestynyt tarpeeksi hyvin alkusarjassa. Turnauksia voittamalla saa kapteeneja ja uusia stadioneita käyttöönsä Domination-tilaan. Sääntöjä ei voi muuttaa tässä tilassa. Ennen turnauksen aloittamista pelaaja valitsee turnauksen Normal- tai Extreme-vaikeusasteen. Vaikeustasoa ei voi muulla lailla muuttaa. Road to the Striker Cupissa voi pelata yhdestä neljään pelaajaa.


title: Mario Strikers: Charged Football

text: "Striker Challanges"issa pelaaja pelaa erilaisissa ottelutilanteissa, ja yrittää päästä tiettyyn tavoitteeseen, kuten jatkoajalla voittamiseen tai selvästä tappioasemasta nousemiseen. Eri tasoja voittamalla pelaaja saa "Player Card"eja, joilla voi muuttaa sääntöjä Domination-tilassa.


title: Mario Strikers: Charged Football

text: Mario Strikers: Charged Football on Wiin toinen peli, joka käyttää Nintendo Wi-Fi Connectionia Pokémon Battle Revolutionin ollessa ensimmäinen.


title: Mario Strikers: Charged Football

text: "Nintendo Wi-Fi"-tilassa on kaksi eri tilaa: Ranked, eli pelaaja voi pelata satunnaista pelaajaa vastaan, ja Friendly, jossa pelaaja pelaa Wii friend-ystävää vastaan. Ranked-tilassa pelaaja saa tuloksesta pisteitä, joiden mukaan hän sijoittuu listalle. Ranked-tilassa sääntöjä ei voi muuttaa, kun taas Friendly-tilassa pelattaessa niitä voi muuttaa saman verran kuin Domination-tilassa.


title: Mario Strikers: Charged Football

text: "Strikers ABC"ssa pelaaja voi opetella pelaamaan erilaisten oppituntien avulla. Pelaaja valitsee oppitunnin ja yrittää läpäistä sen. Pelissä on myös palkintosali, jossa pelaaja voi katsella turnauspalkintojaan ja Striker Challangeseista voittamia Player Cardejaan.


title: Mario Strikers: Charged Football

text: Hahmoja on kahdenlaisia: kapteeneja ja sivuhahmoja. Maalivahtia ei voi valita – se on aina Kritter.


title: Mario Strikers: Charged Football

text: Joukkueiden kapteeneilla on tärkeä rooli pelissä. Näillä pelaajilla on omat erikoiskykynsä, jotka vaikuttavat suoraan otteluiden lopputulokseen. Pelissä voi pysäyttää vastustajan esimerkiksi muuttamalla Marion Super-Marioksi tai jäädyttää vastustajasi Prinsessa Peachin valokuvauskyvyllä. Joukkueeseen voi valita yhden kapteenin 12 eri hahmosta ja 3 joukkuepelaajaa 8 erilaisesta hahmosta.


title: Mario Strikers: Charged Football

text: Hahmojen ominaisuudet vaihtelevat. Pelaajien ominaisuuksia kuvataan diagrammeilla. Hahmot ovat joko ominaisuuksiltaan tasaisia, kuten Mario tai Koopa, tai niillä on hyviä ja huonoja puolia.


title: Mario Strikers: Charged Football

text: Peliä on arvosteltu useilla internetsivuilla ja lehdissä. Sen yksinpelitilojaon kritisoitu liian yksipuolisiksi ja helpoiksi, mutta moninpeliä on kehuttu. Se sai arvosanan 7 tilt.tvn arvostelussa. IGN UK:lta se sai 8.7 kymmenestä, ja se sai Eurogamerilta 8/10. Pelit-lehden arvostelussa se sai 82 sadasta pisteestä.


title: Supramax

text: Supramax tai super handymax tai ultra handymax on laivojen kokoluokka, jolla tarkoitetaan korkeintaan 190 metriä pitkiä irtolastilaivoja. Tällaisten laivojen kantavuus on 50 000–60 000 tonnia. Tyypillisen supramax-laivan leveys on 32,26 metriä ja suurin syväys 11,9–12,5 metriä. Se voi kuljettaa viljaa 63 000–70 000 kuutiometriä 14 solmun (26 km/h) nopeudella.


title: Harald Høffding

text: Harald Høffding (11. maaliskuuta 1843 – 2. heinäkuuta 1931) oli tanskalainen filosofi. Hän toimi Kööpenhaminan yliopiston professorina. Høffding sai varhaisina vuosinaan paljon vaikutteita Søren Kierkegaardilta, mutta myöhemmin hänestä tuli positivisti. Hän yhdisteli tähän muun muassa käytännöllistä psykologiaa. Høffding tunnetaan kenties parhaiten teoksestaan "Den nyere Filosofis Historie" (1894–1895). Hänen tärkeimpiä suomennettuja teoksiaan oli "Etiikka" (suom. J. A. Hollo 1920).


title: Lauri Palmunen

text: Lauri Ilmari Palmunen (s. 15. helmikuuta 1952 Laitila) on tietokirjailija, Varsinais-Suomen liiton entinen edunvalvontajohtaja ja entinen kansanedustaja.


title: Lauri Palmunen

text: Palmunen toimi Keskustapuolueen kansanedustajana vuosina 1979–1983. Hän oli presidentin valitsijamies vuosina 1978 (Urho Kekkonen) ja 1982 (Johannes Virolainen). Palmunen on ollut Laitilan kunnanvaltuuston jäsen vuosina 1976–1987 ja Raision kaupunginvaltuuston jäsen 1988–1991.


title: Lauri Palmunen

text: Palmunen on Turun tuomiokirkkoseurakunnan seurakuntaneuvoston jäsen (2006–). Vuonna 2016 hänet valittiin Suomen evankelis-luterilaisen kirkon kirkolliskokouksen jäseneksi.


title: Lauri Palmunen

text: Palmunen valmistui valtiotieteen maisteriksi Turun yliopistosta vuonna 1978. Hän toimi lyhyen aikaa Laitilan Sähkö Oy:n tiedotussihteerinä ja nousi vuonna 1979 eduskuntaan yli 8 000 äänellä. Kansanedustajuus jäi yhden kauden mittaiseksi. Tämän jälkeen hän toimi muutaman vuoden terveyskeskuksen talouspäällikkönä Laitilassa. Vuodesta 1987 lähtien Palmunen oli virkamiehenä Varsinais-Suomen maakuntaliitossa (1987–1991) ja Varsinais-Suomen liitossa (1993–2016), ensin maakuntasihteerinä ja lopuksi edunvalvontajohtajana. Vuosina 1991–1993 Palmunen oli kahden vuoden ajan Suomen Keskusta rp:n vt. järjestöpäällikkö.


title: Lauri Palmunen

text: Palmunen on toimittanut Varsinais-Suomen maakuntaliiton / Varsinais-Suomen liiton julkaiseman "Varsinais-Suomen maakuntakirjan" vuosina 1987, 1990, 1997, 2005, 2011 ja 2013. Lisäksi hän on tehnyt kaksi visailukirjasta, "Mikä mikä maakunta, kysymyksiä Varsinais-Suomesta 1." (2011) ja saman teoksen kakkososa (2013). Eläkkeelle jäätyään Palmunen on kirjoittanut Keskustan Varsinais-Suomen piirin kustantaman kirjan "Karvetin herttuakunta, sata vuotta keskustapolitiikkaa Varsinais-Suomessa" (2018).


title: Lauri Palmunen

text: Palmunen on 2000-luvulla toiminut Turussa tietokilpailuaktiivina ja oli toukokuussa 2008 perustamassa Turun tietokilpailuyhdistystä tullen valituksi sen ensimmäiseksi varapuheenjohtajaksi. Hän on toiminut myös Turun Mensassa muun muassa puheenjohtajana vuosina 2003–2004. Hän on Turkuseura – Åbosamfundet ry:n hallituksen jäsen (2016–).


title: Lauri Palmunen

text: Lauri Palmunen avioitui vuonna 1977 Marja Kortekankaan kanssa. Marja Palmunen on ollut toimittaja ja toiminut Suomen Journalistiliiton varapuheenjohtajana ja järjestöpäällikkönä. Palmusilla on kolme aikuista tytärtä.


title: Yamaha DT

text: Yamaha DT on sarja Yamahan valmistamia mopoja ja moottoripyöriä. Sarjan ajoneuvojen iskutilavuus vaihtelee mopon 50 cm ja 400 cm välillä.


title: Yamaha DT

text: Yamaha aloitti tuotesarjan kehittämisen 1960-luvulla tutkittuaan Yhdysvaltain markkinoita ja huomattuaan, että offroad -moottoripyörille oli kysyntää. Vaikka muutama eurooppalainen valmistaja, kuten Bultaco ja Husqvarna valmistivat offroad pyöriä suurin osa omistajista ostivat katupyöriä, jotka he itse muokkasivat maastoon sopiviksi. Ensimmäinen DT malli julkaistiin 1968 ja myytiin pian loppuun.


title: Yamaha DT

text: Mopoihin lukeutuvasta DT50-mallista on tuotannossa enduro- ja supermotard-tyyppiset versiot. DT 50:ssä on Minarellin valmistama AM6-power up moottori (vuodesta 2007) ja Dell'Orton PHBN 16 Kaasutin.


title: Juha Karhu (näyttelijä)

text: Juha Aleksi Karhu (s. 1990 Oulu) on suomalainen harrastajanäyttelijä, joka tuli tunnetuksi televisiosarjasta "Salatut elämät", jossa hän esitti Jenni Vainion teini-ikäistä poikaa Niko Vainiota. Karhu kävi ilmaisutaitoihin erikoistunutta Kallion lukiota yhdessä sarjassa esiintyneiden Patrik Borodavkinin, Tiia Ilmasen ja Sara Lohinivan kanssa.


title: Juha Karhu (näyttelijä)

text: Karhu poistui "Salatut elämät" -sarjasta 9. huhtikuuta 2008 jaksossa 1535, "Vainiot hajaantuvat maailmalle". Henkilöhahmo Niko Vainio palasi sarjaan syksyllä 2009, mutta Karhun sijaan hahmoa näytteli Lari Laurikkala.


title: Juha Karhu (näyttelijä)

text: Vuodesta 2014 lähtien Karhu on juontanut Yle TV2:n "Nuoret mestarit" -ohjelmaa.


title: Tiia Haverinen

text: Tiia Haverinen (o.s. Ilmanen, s. 21. syyskuuta 1990) on entinen suomalainen näyttelijä, joka on esiintynyt televisiosarjoissa "Salatut elämät" ja "Kotikatu". Sittemmin hän on työskennellyt kauneusyrittäjänä.


title: Tiia Haverinen

text: "Salatuissa elämissä" Haverinen esitti teini-ikäiseksi kasvanutta Sofia Salinia vuosina 2007–2008. Syksyllä 2009 hän liittyi "Kotikatu"-sarjaan, jossa hänen roolihahmonsa oli Susanna Blom. Haverinen jätti sarjan omasta tahdostaan alkuvuodesta 2011 ja hänen roolihahmonsa näyttelijäksi vaihtui Iris Nylund.


title: Tiia Haverinen

text: Haverisen pikkusisko Janna Ilmanen on myös näytellyt "Salatuissa elämissä" Aino Kaukovaaran roolissa vuosina 2008–2010.


title: Tiia Haverinen

text: Haverinen kävi ilmaisutaitopainotteista Kallion lukiota yhdessä Salatut elämät -sarjassa esiintyneiden Juha Karhun ja Sara Lohinivan kanssa, mutta vaihtoi koulua Vantaalle Sotungin lukioon, josta hän valmistui ylioppilaaksi keväällä 2010.


title: Tiia Haverinen

text: Tiia Ilmanen meni naimisiin Teemu Haverisen kanssa ja vahtoi sukunimensä Haveriseksi. Parin ensimmäisen lapsi syntyi huhtikuun lopussa vuonna 2014. Perheen perustamisen jälkeen Haverinen on keskittynyt perheensä ohella opiskelemaan merkonomiksi ja näyttelemisen hän on vaihtanut kosmetologin työhön. Vuonna 2011 hän ryhtyi Vantaalla kauneusyrittäjäksi.


title: Muriel Hurtis-Houairi

text: Muriel Hurtis-Houairi (o.s. Hurtis, s. 25. maaliskuuta 1979 Bondy, Ranska) on ranskalainen pikajuoksija.


title: Muriel Hurtis-Houairi

text: Hurtis-Houairi sai 1997 hopeaa alle 20-vuotiaiden EM-kilpailujen 200 metrin juoksussa. Hän voitti 1998 Annecyn nuorten MM-kisoissa kultaa samalla matkalla ajalla 23,22. Seuraavana vuonna hän karsiutui Sevillan MM-kisoissa 200 metrin välierissä ajalla 22,52, mutta oli mukana Ranskan joukkueessa, joka voitti MM-hopeaa 4 x 100 metrin viestijuoksussa. Alle 23-vuotiaiden EM-kilpailuissa hän sai hopeaa 200 metrillä ja kultaa 4 × 100 metrin viestissä. Hän voitti sisäratojen Euroopan-mestaruuden 200 metrillä Gentissä 2000 ajalla 23,06. Sydneyn olympialaisissa 2000 hän karsiutui 200 metrin välierissä, mutta voitti saman matkan Euroopan cupissa. Seuraavana vuonna Lissabonin sisäratojen MM-kisoissa hän juoksi viidenneksi 200 metrillä. Myöhemmin samana vuonna hän oli voittamassa pikaviestissä MM-hopeaa Edmontonin ulkoratojen MM-kisoissa.


title: Muriel Hurtis-Houairi

text: Hurtis-Houairi voitti 2002 sisäratojen EM-kultaa 200 metrillä ajalla 22,52. Myöhemmin samana vuonna hän voitti Euroopan cupin sekä 100 metrin juoksussa että 200 metrillä. Münchenin EM-kisoissa hän voitti 200 metrin henkilökohtaisen kilpailun ajalla 22,43 ja oli mukana voittamassa EM-kultaa pikaviestissä. Kauden lopussa hän juoksi GP-finaalissa 100 metrillä neljänneksi ajalla 11,09 ja yleisurheilun maailmancupissa 200 metrillä toiseksi. Seuraavana vuonna hän voitti Birminghamin sisäratojen MM-kisoissa kultaa 200 metrillä ajalla 22,54. Myöhemmin samana vuonna hän voitti pronssia Pariisin ulkoratojen MM-kisoissa 200 metrillä sekä oli voittamassa MM-kultaa pikaviestissä. Kauden lopussa hän voitti 200 metrillä ajalla 22,41 ja sijoittui 100 metrillä viidenneksi.


title: Muriel Hurtis-Houairi

text: Hurtis-Houairi juoksi Budapestin sisäratojen MM-kisoissa 2004 60 metrillä viidenneksi ajalla 7,17. Myöhemmin samana vuonna hän voitti Euroopan cupin 200 metrillä. Ateenan olympialaisissa hän karsiutui 200 metrin toisissa alkuerissä, mutta oli mukana voittamassa olympiapronssia pikaviestissä. Göteborgin EM-kisoissa 2006 Hurtis-Houairi karsiutui 200 metrin välierissä. Hän voitti seuraavana vuonna 200 metriä sekä Euroopan cupissa että , mutta karsiutui Osakan MM-kilpailuissa samalla matkalla toisissa alkuerissä. Vuonna 2008 hän voitti 200 metriä Euroopan cupissa, mutta karsiutui Pekingin olympialaisten välierissä. Vuonna 2009 hän voitti 200 metriä Euroopan joukkuemestaruuskilpailuissa. Barcelonan EM-kilpailuissa 2010 hän sijoittui 400 metrillä kahdeksanneksi. Pariisin sisäratojen EM-kilpailuissa 2011 hän kuului Ranskan pronssijoukkueeseen 4 × 400 metrin viestissä. Helsingin EM-kilpailuissa 2012 hän oli 400 metrillä kahdeksas. Moskovan MM-kilpailuissa 2013 Hurtis sai 4 × 400 metrin viestissä pronssia. Zürichin EM-kilpailuissa 2014 hän juoksi toisen osuuden kultaa voittaneessa Ranskan 4 × 400 metrin viestijoukkueessa.


title: Sara Lohiniva

text: Sara Annika Katariina Lohiniva (s. 1990 Rovaniemi) on suomalainen näyttelijä, joka on esiintynyt televisiosarjassa "Salatut elämät". Sarjassa hänet nähtiin syksystä 2007 kevääseen 2010 Laura Kivirannan ja Kari Taalasmaan teini-ikäisen tyttären Oona Kivirannan roolissa. Lohiniva esiintyi samassa roolissa myös joulukuussa 2012 ensi-iltaan tulleessa "Salattuihin elämiin" perustuvassa elokuvassa "Nightmare – painajainen merellä". Lohiniva on mukana myös vuonna 2014 kuvatussa jatko-osassa "Nightmare 2 – Painajainen jatkuu".


title: Sara Lohiniva

text: Lohiniva opiskeli Helsingissä ilmaisutaitopainotteisessa Kallion lukiossa, josta hän valmistui ylioppilaaksi kesäkuussa 2010.


title: Sara Lohiniva

text: Lohiniva on opiskellut vaatetusalaa Suomessa ja tällä hetkellä jatkaa vaatetusalan opiskelua ulkomailla. Lisäksi hän työskentelee Suomen UFF ry:ssä.


title: Davor Džombić

text: Davor Džombić (s. 4. lokakuuta 1984) on serbialainen ammattilentopalloilija, joka pelasi kaudella 2007–2008 Muuramen Lentopallon väreissä Lentopallon SM-liigassa. Pelipaikaltaan hän on hakkuri.


title: Davor Džombić

text: Džombić hankittiin Muurameen näytille elokuussa 2007. Joukkue kiinnostui serbialaisesta hakkurista videonauhojen kautta, ja halusi lentopallon suurmaasta kotoisin olevan Džombićin näytille Keski-Suomeen. Viikon Suomessa oltuaan Džombić vakuutti taidoillaan seuranjohdon ja sopimus syntyi. Allekirjoitettu sopimus oli yksivuotinen.


title: Davor Džombić

text: Džombić aloitti neljännen ammattilaiskautensa Muuramessa 2007–2008. Kaudella 2006–2007 hän pelasi Strasbourgissa Ranskan kovatasoisessa pääsarjassa ja kaksi edeltävää kautta Obilić Belgradissa Serbiassa Pro-liigassa. Lentopallo-oppinsa hän on saanut Borac Banja Lukassa Bosnia ja Hertsegovinassa.


title: Davor Džombić

text: Muuramessa pelattu 2008 kausi oli Džombićille hyvä. Džombić hankittiin Muurameen korvaamaan kaudella 2007 Muurlessa pelannutta Pekka Kortteista, joka oli valittu SM-liigan parhaimmaksi pelaajaksi edelliskaudella. Džombić onnistui loistavasti Kortteisen korvaamisessa, sillä hän sijoittui pistepörssissä viidenneksi, ja oli pistekeskiarvoltaan liigan toiseksi paras. Hyökkäyspisteissä Džombić oli liigan neljänneksi paras. Kauden jälkeen Džombić teki Muurlen kanssa kahden vuoden jatkosopimuksen.


title: Davor Džombić

text: SM-liiga:


title: Hermia (yritys)

text: Hermia Oy on Tampereella sijaitseva voittoa tavoittelematon kehitys- ja innovaatioyhtiö, jonka tehtävänä on vahvistaa teknologiayritysten kasvua, kehitystä ja kilpailukykyä ICT:n, koneenrakennuksen ja automaation sekä energiateknologian toimialoilla. Yhtiö valmistelee, koordinoi ja toteuttaa kehittämishankkeita yhteistyössä yritysten, yliopistojen ja tutkimuslaitosten kanssa ja rakentaa kansallisia ja kansainvälisiä verkostoja.


title: Hermia (yritys)

text: Hermia ilmoittaa edistävänsä teknologiayritysten liiketoiminnan uudistumista, kasvua ja kansainvälistymistä. Se valmistelee ja toteuttaa alueellisia, kansallisia ja kansainvälisiä kehittämisprojekteja ja -ohjelmia ja tuo tutkimustiedon ja verkostot yritysten ja tutkimusyhteisöjen käyttöön.


title: Hermia (yritys)

text: Hermia koordinoi Tampereen seudulla viittä osaamisalaa: Älykkäät koneet, Nanoteknologia, Energiateknologia, Jokapaikan tietotekniikka sekä Digibusiness. Lisäksi Hermia koordinoi kansallisesti kahta osaamisalaa: Älykkäät koneet ja Jokapaikan tietotekniikka. Osaamiskeskusohjelma (OSKE) on kansallinen ohjelma, joka perustuu alueiden erikoistumiseen ja yhteistyöhön.


title: Hermia Yrityskehitys

text: Hermia Yrityskehitys Oy on Tampereella tiedepuisto Hermiassa toimiva yritys, joka pyrkii avustamaan kasvuhakuisia teknologiayrityksiä ja yrittäjiksi aikovia etenkin liiketoimintaosaamisen parantamisessa ja ns. siemenrahoituksen hankkimisessa.


title: Hermia Yrityskehitys

text: Hermia Yrityskehityksen tunnetuimpia rahoituskohteita on muun muassa FogScreen.


title: Marilyn vos Savant

text: Marilyn vos Savant (alk. Marilyn Mach, s. 11. elokuuta 1946 St. Louis, Yhdysvallat) on yhdysvaltalainen tietokirjailija ja toimittaja, jolla on korkein maailmassa koskaan mitattu älykkyysosamäärä.


title: Marilyn vos Savant

text: Marilyn vos Savant syntyi italianamerikkalaisen Mary vos Savantin ja saksanamerikkalaisen Joseph Machin perheeseen. Hänelle tehtiin koulussa älykkyystesti seitsemän-, kahdeksan- ja yhdeksänvuotiaana, joista hän sai joka kerta täydet pisteet. Kymmenvuotiaana Savant testattiin aikuisten testillä, josta hän sai jälleen täydet pisteet. Tämän jälkeen koulun rehtori päätti, ettei tytön paikka ole luokassa, ja alkoi antaa hänelle yksityisopetusta. Hänen vanhempansa eivät kuitenkaan panneet suurta arvoa tyttärensä älykkyydelle, koska ajattelivat, että naiselle ei ole juurikaan hyötyä älykkyydestä.


title: Marilyn vos Savant

text: Kuusitoista vuotta täytettyään Savant avioitui ja alkoi auttaa vanhempiaan heidän St. Louisiin perustamansa pesulaketjun hoidossa. Hänen vanhempiensa perustama perheyritys laajeni vain muutamassa vuodessa käsittämään 40 pesulaa sekä kemiallisen pesulan koneita ja tarvikkeita myyvän tytäryrityksen. Savantille syntyi lisäksi kaksi lasta muutaman vuoden sisällä. Savant suunnitteli opiskelevansa työssäkäynnin ja lastenhoidon ohessa, mutta kävi lopulta vain muutamalla luennolla.


title: Marilyn vos Savant

text: Savant erosi ja solmi uuden avioliiton 25-vuotiaana. Uusi liitto kesti kymmenen vuotta, minkä jälkeen hän muutti New Yorkiin, otti käyttöönsä äitinsä tyttönimen ja päätti ryhtyä kirjailijaksi. Savant julkaisi ensimmäisen tietokirjansa nelikymppisenä vuonna 1985. Guinnessin ennätysten kirja julkaisi tiedon hänen korkeasta älykkyysosamäärästään vuonna 1986. Vuodesta 1986 lähtien Savant on vastaillut ihmisten kysymyksiin "Ask Marilyn"-nimisellä kysymyspalstallaan, jota julkaistaan laajalevikkisessä Parade-lehdessä. Savant asuu New York Cityssä kolmannen aviomiehensä, kirurgi Robert Jarvikin kanssa.


title: Marilyn vos Savant

text: Vos Savant sai 10-vuotiaana 23-vuotiaiden huippupisteet. Hänen älykkyysosamääristään on monta tulkintaa, mutta sen sanottiin olevan hänellä 10-vuotiaana joko 218, 228 tai 230. Nykyään sen arvioidaan olevan yli 167 tai 186 (keskihajonnalla 16, jota käytetään Yhdysvalloissa). Tässä ei ole välttämättä ristiriitaa, koska keskimääräistä älykkäämpien lasten älykkyys näyttää olevan log-normaalisti jakautunut, eli satunnaismuuttujan logaritmi on normaalijakautunut. Kun verrataan vos Savantin lapsena saamaa 228 normaalijakautunutta arvoa vastaavaan log-normaaliin jakaumaan, niin saadaan 187,9 mikä on lähellä hänen aikuisena saamansa testin arvoa. Joka tapauksessa yhtä korkeat luvut ovat harvinaisia.


title: John Everett Millais

text: John Everett Millais [mile:] (8. kesäkuuta 1829 Southampton – 13. elokuuta 1896 Lontoo) oli englantilainen taidemaalari ja kuvittaja sekä yksi prerafaeliittien perustajista.


title: John Everett Millais

text: Millais aloitti taideopintonsa jo 11-vuotiaana Royal Academy of Arts -taideakatemiassa, missä hän oli taideakatemian kaikkien aikojen nuorin opiskelija. Hän saavutti nuorena mainetta ja voitti useita akatemian palkintoja. Vuonna 1848 hän perusti prerafaeliittien taiteilijaryhmän William Holman Huntin ja Dante Gabriel Rossettin kanssa. Ryhmä perustettiin vastustamaan tuolloin vallalla ollutta akateemista tyyliä.


title: John Everett Millais

text: Millais’n paras luomiskausi oli 1850-luvulla, ja vuonna 1856 hän maalasi eräät kuuluisimmista töistään, "Sokea tyttö" ja "Syksyn lehdet". Millais toimi myös kuvittajana useissa aikakauslehdissä. Taidemaalarina hänen myöhäiskauden työnsä jäivät varhaisempien teosten varjoon. Hän maalasi kuitenkin useita muotokuvia merkkihenkilöistä, kuten William Ewart Gladstonesta ja Alfred Tennysonista. Vuonna 1885 Millais sai baronetin arvon. Seuraavana vuonna hänet valittiin taideakatemian puheenjohtajaksi, mutta hän kuoli jo saman vuoden aikana.


title: Ariarathes I

text: Ariarathes I (404/403 eaa. – 322 eaa., ) oli Kappadokian satraappi. Hänen isänsä oli Ariaramnes (tai Ariamnes). Ariarathes valtasi Kataonian, joka siihen asti oli ollut itsenäinen. Ariarathes oli myös ensimmäinen joka kutsui itseään Kappadokian kuninkaaksi.


title: Ariarathes I

text: Ariaratheen kerrotaan rakastaneen veljeään Orofernestä, jonka hän lähetti Persian kuninkaan Artakserkses III:n luokse auttamaan kukistamaan kapinaa Egyptissä. Aleksanteri Suuri ei vallannut Kappadokiaa, mutta hänen seuraajiensa aikana Eumenes Kardialainen nimitettiin Kappadokian satraapiksi. Perdikkas kukisti Ariaratheen kahdesti taistelussa. Ariarathes jäi vangiksi ja hänet ristiinnaulittiin. Ariaratheen adoptoitu poika Ariaratheen II, jonka isä oli oikeasti Orofernes, pakeni Armeniaan ja sai maan valtaansa taas vuonna 301 eaa.


title: Ariarathes

text: Ariarathes on ollut seuraavien Kappadokian kuninkaiden nimi:


title: Epätavalliset shakkiavaukset

text: Epätavalliset avaukset ovat shakkiavauksia, jotka alkavat epätavallisella valkean siirrolla. Näitä avauksia ovat:Avaukset on luokiteltu ECO-koodin A00-luokkaan. Muita mahdollisia avauksia ovat:


title: Epätavalliset shakkiavaukset

text: Jos valkea pelaa säännöllisen avaussiirron ja musta vastaa siihen epätavallisella siirrolla, avausta ei luokitella A00-luokkaan. Esimerkiksi 1.e4 a6 on luokiteltu B00-luokkaan (Puoliavoimet pelit).


title: Turun Messukeskus

text: Turun Messukeskus () on Turussa, Artukaisen kaupunginosassa sijaitseva messukeskus. Se valmistui vuonna 1989. Messuyhtiö on perustettu vuonna 1987. Aikaisemmin se järjesti tapahtumia osuuskuntana. Turun Messukeskus on eräs Suomen suurimmista messujärjestäjistä.


title: Turun Messukeskus

text: Turun Messukeskus Oy järjesti 10 omaa tapahtumaa vuonna 2015. Yhtiön oman henkilöstön määrä on 22 ja liikevaihto n. 4,4 miljoonaa euroa. Turun Messukeskuksen järjestämillä omilla messuilla vierailee vuosittain noin 102 000 kävijää. Kaikkiaan messukeskuksessa käy n. 250 000 kävijää vuosittain. Näytteilleasettajia talossa oli yli 1 500.


title: Turun Messukeskus

text: Messu- ja kongressikeskuksen toiminnasta vastaa Turun Messukeskus Oy, jonka pääomistaja on Turun kauppakamari. Muita merkittäviä omistajia ovat Turun kaupunki ja ProAgria Farma.


title: Turun Messukeskus

text: Turun Messukeskus (Turun Messukeskus Oy) on monipuolinen messujen, kokousten, kongressien sekä yleisötapahtumien näyttämö. Yritys järjestää suurtapahtumia, vuokraa tiloja, sekä rakentaa ja suunnittelee messuosastoja. Messukeskuksessa on kolme kokoustilaa, auditorio sekä vuonna 2010 valmistunut ravintolasali, joka toimii myös tarvittaessa kokous- ja juhlatilana. Messukeskuksen vieressä sijaitsee Turku-halli, jossa järjestetään urheilutapahtumien lisäksi muun muassa konsertteja.


title: Turun Messukeskus

text: Turun Messukeskuksessa viime vuosina järjestettyjä tapahtumia ovat muiden muassa:


title: Turun Messukeskus

text: Muita suomalaisia messukeskuksia:


title: Ihmisten edessä

text: Ihmisten edessä on Jenni Vartiaisen ensimmäinen sooloalbumi. Se ilmestyi digitaalisesti 5. syyskuuta ja CD:nä 12. syyskuuta 2007. Albumia on myyty yli 65 000 kappaletta, joka oikeuttaa tuplaplatinalevyyn.


title: Ihmisten edessä

text: Jenni Vartiainen allekirjoitti levytyssopimuksen Warner Music Finlandin kanssa jo keväällä 2005, joten debyyttialbumia tehtiin yli kahden vuoden ajan.


title: Ihmisten edessä

text: "Ihmisten edessä" julkaistiin digitaalisesti 5. syyskuuta ja sen CD-versio tuli kauppoihin myyntiin 12. syyskuuta 2007. Albumi nousi ensimmäisellä listaviikollaan Suomen virallisen albumilistan kahdeksanneksi (38/2007). Parhaimman sijoituksensa albumi sai kuitenkin vasta 30. listaviikollaan, kun se nousi listan kuudenneksi. Yhteensä se oli listalla 36 viikkoa. Albumilistalta putoamisen jälkeen "Ihmisten edessä" oli vielä 60 viikkoa mid-price listalla.


title: Ihmisten edessä

text: Maaliskuussa 2008 albumi ylitti kultalevyrajan ja vielä samana vuonna platinalevyrajan.


title: Ihmisten edessä

text: Helsingin Sanomien NYT-liite piti "Ihmisten edessä" -albumia "eräänlaisena ennakkotapauksena", kun television formaattilaulukilpailusta pinnalle noussut laulaja yrittää "todellista irtiottoa formaattitähden roolista". Arvostelussa albumin parhaiksi kappaleiksi valittiin albumin ensimmäiset singlet: "Tunnoton" ja "Ihmisten edessä". Myös Soundi -lehden arviossa "Tunnoton" nostettiin albumin "kirkkaimmaksi helmeksi".


title: Ihmisten edessä

text: Dome.fi kehui albumia hyväksi kokonaisuudeksi ja sanoi sen olevan syksyn 2007 paras debyyttialbumi. Tuottaja Jukka Immosen tuotantoa kehutaan hänen siihen astisen uransa parhaaksi kokonaisuudeksi. Myös viihdeportaali V2.fi kehui albumia. Vartiaisen sävellyksiä ja albumin yleistä soundimaailmaa pidettiin hyvänä. "Ihmisten edessä" "on tehty ajatuksella ja laatukriteereitä noudattaen".Alkuvuodesta 2008 "Ihmisten edessä" palkittiin Emma-gaalassa "Vuoden debyyttialbumi" -palkinnolla. Samassa gaalassa albumin nimikappale "Ihmisten edessä" valittiin "Vuoden biisiksi". Kesäkuussa 2008 Seta ry palkitsi "Ihmisten edessä" -kappaleen "Asiallisen tiedon omena" -tunnustuspalkinnolla. Järjestö perusteli palkintoa viitaten kappaleen sanoitukseen "kuinka suurta rohkeutta esimerkiksi kädestä pitäminen vaatii seksuaali- ja sukupuolivähemmistöön kuuluvilta".


title: Ihmisten edessä

text: Albumin ensimmäisenä singlenä julkaistiin kappale "Tunnoton". Single julkaistiin digitaalisesti 11. huhtikuuta ja siihen tehty, Dome Karukosken ohjaama, musiikkivideo sai ensiesityksensä SubTV:llä (nyk. Sub) 14. huhtikuuta 2007. Huolimatta siitä, että kappale nousi muun muassa YleX:n soittolistalle ja sen musiikkivideota esitettiin runsaasti musiikkikanavilla, siitä ei kasvanut Vartiaisen myöhemmän tuotannon kaltaista hittiä. Kappale nousi kahdeksi viikoksi latauslistalla kesäkuussa 2007, jolloin se saavutti parhaan sijoituksensa (#22, 25/2007). Kappale nousi listalle vielä yhdeksi viikoksi lokakuussa 2007.


title: Ihmisten edessä

text: Albumin nimikappale julkaistiin singlenä viikkoa ennen albumin julkaisua, 5. syyskuuta 2007. Kappaleesta kasvoi iso hitti: julkaisunsa jälkeen se on ollut yhteensä 44 viikkoa latauslistalla, parhaimmillaan listan ensimmäisellä sijalla (43/2007). Singlelistalla se oli 32 viikkoa, parhaimmillaan toisella sijalla (41/2007, 43/2007). Myös radiolistalla kappale nousi ensimmäiseksi. Vuonna 2008 "Ihmisten edessä" -single ylitti platinalevyrajan. Singleä on myyty yli 16 500 kappaletta.


title: Ihmisten edessä

text: Kolmas single, "Toinen", julkaistiin 3. joulukuuta 2007. "Toinen" nousi latauslistalle vuoden 2008 viidennellä viikolla, jonka jälkeen se on ollut listalla yhteensä 10 viikkoa, parhaimmillaan 10. sijalla (11/2008, 14/2008). Singlelistalla parhaaksi sijoitukseksi jäi 13. sija (11/2008, 14/2008). Radiosoitossa kappale kuitenkin menestyi, se oli parhaimmillaan soitetuin radiokappale.


title: Ihmisten edessä

text: Neljäs ja viimeinen single julkaistiin EP:nä kappaleesta "Mustaa kahvia", joka on Kyösti Salokorven tekemä kappale. EP sisältää sen nimikappaleen lisäksi remixit kappaleista "Ihmisten edessä", "Toinen" ja "Mustaa kahvia". "Mustaa kahvia" nousi kolmeksi viikoksi latauslistalle, parhaimmillaan 21. sijalle (23/2008). Radiolistalla kappale eteni parhaimmillaan toiseksi.


title: Durham Woodsin kaasuräjähdys

text: Durham Woodsin kaasuräjähdys tapahtui Edisonissa New Jerseyssä 23. maaliskuuta 1994 n. klo 23.50 paikallista aikaa, kun noin 90 senttimetriä läpimitaltaan ollut maakaasuputki murtui ja räjähti maan alla lähellä Durham Woodsin asuntoaluetta kerrostalokompleksin vieressä. Räjähdyksestä seurannut tulipalo tuhosi tai vahingoitti vakavasti 14:ää lähellä ollutta kerrostaloa. Onnettomuudessa kuoli yksi ihminen mutta hänkin sydänkohtaukseen, koska hän ei pystynyt "kaiken kaaoksen keskellä" kutsumaan apua.


title: Durham Woodsin kaasuräjähdys

text: National Transportation Safety Board (NTSB) organisaation räjähdyksen jälkeisissä tutkimuksissa putkesta löytyi taltta, joka oli oletettavasti vuosia aikaisemmin suoritettujen korjaus- ja kaivaustöiden yhteydessä putkeen vahingossa jäänyt työkalu. On oletettu, että hauras putkimateriaali ja kohtuuttoman suuret kaasun käyttöpaineet yhdessä taltan kanssa aiheuttivat putken repeämisen. NTSB myös havaitsi puutteita kaasuputken sulkumekanismeissa: putkeen ei ollut asennettu riittävästi automaattisia ja kauko-ohjattavia sulkuventtiilejä, ja manuaalisesti suljettavat venttiilit olivat hankalissa paikoissa ja näin estivät kaasuyhtiön työntekijöitä sulkemasta linjaa riittävän nopeasti. NTSB havaitsi myös, että kaasuyhtiö Texas Eastern oli laiminlyönyt velvollisuutensa valvoa alueella suoritettavia kaivutöitä putken ympäristössä.


title: Durham Woodsin kaasuräjähdys

text: Onnettomuuden jälkeen kaasuyhtiö Texas Eastern oli maksanut vuoteen 2000 mennessä lähes 65 miljoonaa dollaria korvauksia alueen uudelleenrakennuksesta.


title: Al Stewart

text: Alastair Ian "Al" Stewart (s. 5. syyskuuta 1945 Glasgow, Skotlanti) on brittiläinen laulaja-lauluntekijä. Hänen tunnetuimpia hittejään ovat "Year of the Cat" (1976) ja "Time Passages" (1978), molemmat Alan Parsonsin tuottamia.


title: Al Stewart

text: Stewart kasvoi Bournemouthissa, Dorsetissa. Hänen ensimmäinen levytyksensä oli single "The Elf", jonka Decca Records julkaisi 1966. Singlellä kitaraa soitti Jimmy Page, joka oli vain yksi nimekkäistä kitaristeista, joiden kanssa Stewart on tehnyt musiikillista yhteistyötä; muihin lukeutuvat Richard Thompson ja Peter White.


title: Al Stewart

text: Stewart sai pian levytyssopimuksen Columbia Recordsilta ja muutti Yhdysvaltoihin 1977. Suurimman osan tuotannostaan hän levytti ja tuotti Los Angelesissa 1970- ja 1980-luvuilla. Hän tekee yhä esiintymisiä sekä Euroopassa että Yhdysvalloissa. Hänen tuorein studioalbuminsa "A Beach Full of Shells" on vuodelta 2005.


title: Al Stewart

text:
Hectorin käännöscover "Year of the Catista" ilmestyi albumilla "Kadonneet lapset" vuonna 1978 nimellä "Kissojen yö".
Hector sanoitti myös Stewartin kappaleen "Post World War Two Bluesin" nimellä "60-luvun kauan soiva blues", jonka levytti Vanha Isäntä.


title: Neustadt an der Weinstraße

text: Neustadt an der Weinstraße on kaupunki Saksan Rheinland-Pfalzin osavaltiossa. Se on niin kutsuttu piiritön kaupunki (), eli kaupunki, joka ei kuulu mihinkään piirikuntaan. Se sijaitsee 85 kilometriä pitkän Saksan viinitien () varrella.


title: Neustadt an der Weinstraße

text: Vuoden 2006 lopussa kaupungin asukasluku oli 53 506. Pinta-alaltaan se on 117,10 neliökilometrin suuruinen asukastiheyden ollessa 457 as./km². Kaupunki on jaettu ydinkaupunkiin () ja yhdeksään kaupunginosaan ().


title: Neustadt an der Weinstraße

text: Kaupungille myönnettiin kaupunginoikeudet vuonna 1275.


title: Malesian Grand Prix 2003

text: Malesian Grand Prix 2003 oli Formula 1 -sarjan osakilpailu, joka ajettiin 23. maaliskuuta 2003 Sepang International Circuit -radalla Malesiassa. Kilpailu oli kauden 2003 toinen ja sen voitti McLaren-kuljettaja Kimi Räikkönen, jolle voitto oli uran ensimmäinen.


title: Malesian Grand Prix 2003

text: Fernando Alonso otti aika-ajoissa uransa ensimmäisen paalupaikan ja samalla hänestä tuli kaikkien aikojen nuorin paalupaikan saavuttanut. Kilpailussa Alonso ajoi maaliin kolmantena, mikä oli silloin hänen uransa paras sijoitus.


title: Malesian Grand Prix 2003

text: Kauden toiseen kilpailuun lähdettäessä oli tilanne maailmalla muuttunut, kun Irakin sota oli juuri alkanut päivä ennen kilpailun alkua. Asia nousi esille myös torstaina järjestetyssä lehdistötilaisuudessa. Kuljettajat olivat samaa mieltä siitä, että vallitsevassa maailmanpoliittisessa tilanteessa heidän tehtävänään on antaa ihmisille jotain iloisempaa ajateltavaa kuin sota.


title: Malesian Grand Prix 2003

text: Lehdistötilaisuudessa käsiteltiin myös kuljettajien päätä ja niskaa suojaavan HANS-tuen pakollisuudesta. Rubens Barrichello ilmaisi voimakkaasti vastustavansa HANS-tukea. Myös Jos Verstappen ja Jenson Button olivat samalla linjalla Barrichellon kanssa. Kuljettajista ainoastaan Williamsin Juan Pablo Montoya ilmoitti olevansa tyytyväinen HANS:iin.


title: Malesian Grand Prix 2003

text: Malesian GP ajettaisiin nyt viidennen kerran. Kilpailun voittoon oli yltänyt aiemmin kolme eri kuljettajaa. Eddie Irvine ja Ralf Schumacher olivat voittaneet kerran ja hallitseva maailmanmestari Michael Schumacher kahdesti. Hän oli aloittanut kaikki neljä aiempaa kilpailua paalupaikalta.


title: Malesian Grand Prix 2003

text: Malesian GP-viikonloppu käynnistyi perjantaina 21. maaliskuuta ajetuilla vapailla harjoituksilla.


title: Malesian Grand Prix 2003

text: MM-sarjan johdossa ollut McLarenin David Coulthard oli harjoitusten nopein. Renault'n Fernando Alonso ja Jarno Trulli olivat harjoitusten toiseksi ja kolmanneksi nopeimmat kuljettajat. Alonso jäi Coulthardista vain 0,1 sekuntia.


title: Malesian Grand Prix 2003

text: Jaguarin Mark Webber ajoi vain kolme kierrosta autonsa teknisten ongelmien takia. Hänen tallikaverinsa Antonio Pizzonia menetti autonsa etusiiven ulosajossa. Jordan-kuljettaja Ralph Firmanin ajojakso päättyi, kun hänen autonsa vasen takaripustus rikkoontui ulosajon seurauksena.


title: Malesian Grand Prix 2003

text: Michelin-renkaita käyttäneet kuljettajat valtasivat harjoitusten viisi ensimmäistä sijaa ja todistivat samalla, että huhut Michelin-renkaiden edusta Malesiassa olivat totta.


title: Malesian Grand Prix 2003

text: Lauantain harjoitukset ajettiin 22. maaliskuuta.


title: Malesian Grand Prix 2003

text: Harjoitusten nopeinta vauhtia piti McLarenin Kimi Räikkönen, joka onnistui nousemaan tallikaverinsa David Coulthardin ohi toisella harjoitusjaksolla. Coulthard ajoi myös ulos radalta hiekka-alueelle, mutta hänen autonsa säilyi ehjänä.


title: Malesian Grand Prix 2003

text: Renault'n Fernando Alonso oli harjoitusten kolmanneksi nopein kuljettaja jääden Räikkösestä 0,3 sekuntia.


title: Malesian Grand Prix 2003

text: Harjoitussessio päättyi Toyotan Olivier Panisilta, kun hänen autostaan hajosi moottori.


title: Malesian Grand Prix 2003

text: Aika-ajot ajettiin kilpailua edeltäneenä päivänä, lauantaina 22. maaliskuuta 2003.


title: Malesian Grand Prix 2003

text: Eturivin paikat valtasivat Renault´n kuljettajat. Fernando Alonso otti paalupaikan, joka oli hänen uransa ensimmäinen ja Jarno Trulli oli toinen häviten Alonsolle 0,173 sekuntia. Renault ylsi paalupaikalle ensimmäistä kertaa 19 vuoteen. Edellisen kerran Renault-tallin auto oli paalupaikalla Ranskan GP:ssa 1984, kun Patrick Tambay oli ollut aika-ajojen nopein. Kolmanneksi nopeimman ajan ajoi Ferrarin Michael Schumacher, joka hävisi Alonsolle 0,349 sekuntia.


title: Malesian Grand Prix 2003

text: Aika-ajojen jälkeen oli arvattavissa, että Renaultit olivat liikkeellä pienellä bensiinikuormalla verrattuna kärkitalleihin, Ferrareihin ja McLareneihin.


title: Malesian Grand Prix 2003

text: Ralf Schumacherin suoritusta pidettiin aika-ajojen suurena pettymyksenä. Hän jäi Williamsinsa kanssa 17. lähtöruutuun, kun taas tallikaveri Juan Pablo Montoya oli kahdeksas.


title: Malesian Grand Prix 2003

text: Ilman lämpötila oli kohonnut 35 asteeseen, kun lämmittelykierrokselle lähdettiin Fernando Alonson johdolla. Toyotan Cristiano da Matta ei saanut autoaan liikkeelle ja hänet työnnettiin varikolle, josta hän starttasi kilpailuun.


title: Malesian Grand Prix 2003

text: Paalulta lähtenyt Fernando Alonso sai hyvän lähdön tallikaveri Trullin seuratessa häntä ensimmäiseen mutkaan tultaessa. Mutkassa kolmantena ajanut Michael Schumacher osui Trullin autoon, jonka seurauksena Schumacherin auton nokka kärsi vaurioita ja Trulli pyörähti menettäen useita sijoja. Tuomaristo langetti Schumacherille tilanteesta varikon läpiajorangaistuksen.


title: Malesian Grand Prix 2003

text: Ensimmäisen kierroksen päätteeksi Juan Pablo Montoya tuli vaihtamaan autoonsa rikkoutuneen takasiivekkeen tilalle uuden. Schumacher oli pudonnut 12. sijalle.


title: Malesian Grand Prix 2003

text: Kolmannella kierroksella Kimi Räikkönen ohitti pääsuoran jälkeisessä mutkassa Nick Heidfeldin nousten kilpailussa kolmanneksi. Hetkeä myöhemmin toisena ollut McLarenin David Coulthard keskeytti moottoriongelmien vuoksi. Räikkönen hyötyi tallikaverinsa keskeytyksestä nousten toiseksi; eroa johtavaan Alonsoon oli noin kuusi sekuntia. Kierroksen päätteeksi Schumacher tuli varikolle vaihdattamaan autoonsa uuden nokan.


title: Malesian Grand Prix 2003

text: Rubens Barrichello nousi kolmanneksi ohitettuaan ensin Jenson Buttonin viidennellä kierroksella ja Nick Heidfeldin kahdeksannella kierroksella. Toisena ajava Kimi Räikkönen alkoi saavuttaa Alonsoa ja ajoi kilpailun siihen mennessä nopeimman kierrosajan. Tämän jälkeen Räikkönen ajoi jokaisella kierroksella vajaat puoli sekuntia Alonsoa nopeampia kierrosaikoja. Eroa miesten välillä oli 11. kierroksen päätteeksi noin neljä sekuntia. Kolmantena ajanut Barrichello ei pystynyt vastaamaan Räikkösen vauhtiin ja joutui tyytymään sijoitukseensa.


title: Malesian Grand Prix 2003

text: Olivier Panis ajoi varikolle tankkaamaan kierroksella 12. ja keskeytti seuraavalla polttoaineen syöttöongelmien takia. Samalla kierroksella ero Alonson ja Räikkösen välillä oli kaventunut 3,3 sekuntiin.


title: Malesian Grand Prix 2003

text: Fernando Alonso ajoi varikolle tankkaukseen ja renkaiden vaihtoon 14. kierroksella. Varikkokäynti sujui ongelmitta ja Alonso palasi radalle neljännelle sijalle. Samalla Kimi Räikkönen oli siirtynyt johtoon ja hän oli toisena ajavaa Rubens Barrichelloa noin 14 sekuntia edellä, kun kilpailusta oli ajettu 15 kierrosta.


title: Malesian Grand Prix 2003

text: Seuraavalla kierroksella oli Jarno Trullin aika tulla varikolle. Varikkopysähdyksen jälkeen hän palasi radalle sijalle 9. Trullin jälkeen varikkopysähdystään tuli suorittamaan Jenson Button. Kärjessä Räikkösen ja Barrichellon välinen ero oli pysynyt suunnilleen samana, nyt sitä oli 14,5 sekuntia.


title: Malesian Grand Prix 2003

text: Räikkösen oli aika tulla varikolle 19. kierroksen päätteeksi. Varikkopysähdys onnistui ja suomalainen palasi radalle toiseksi, Alonson eteen. Barrichello johti Räikköstä nyt 17,5 sekunnilla. Räikkösen ja Alonson välinen ero oli runsaat neljä sekuntia.


title: Malesian Grand Prix 2003

text: Barrichello ajoi varikolle kierroksella 22 ja putosi kolmanneksi. Hetkeä myöhemmin varikkopysähdyksensä tekivät myös Ralf Schumacher ja Ralph Firman. Räikkönen johti Alonsoa nyt yhdeksällä sekunnilla ja kolmantena olevaa Barrichelloa 12 sekunnilla.


title: Malesian Grand Prix 2003

text: Barrichello alkoi päästä Ferrarillaan hyvään vauhtiin ja tekikin siihen mennessä kilpailun nopeimman kierroksen kierroksella 24. Alonso jäi tällä kierroksella yli kaksi sekuntia. Kärjen takana oli myös kovaa taistelua. Jarno Trulli otti edellään viidentenä ajavaa Jenson Buttonia kiinni puolellatoista sekunnilla. Kilpailua johtavan Räikkösen ero toisena ajavaan Alonsoon oli kasvanut 10,5 sekuntiin.


title: Malesian Grand Prix 2003

text: Michael Schumacher tuli varikkokäynnille kahdeksannelta sijalta kierroksella 27. Hänen kierrosaikansa eivät olleet kärjen tasolla, mikä saattoi johtua ensimmäisen kierroksen kolaroinnista. Räikkönen puolestaan kasvatti eron Alonsoon jo yli 12 sekuntiin. Barrichello oli runsaat kaksi sekuntia Alonsoa jäljessä.


title: Malesian Grand Prix 2003

text: Alonso menetti aikaa kierroksella 31, minkä vuoksi Barrichello hyödynsi heti tilanteen ja nousi aivan Alonson perään. Kamppailussa viidennestä sijasta Trullilla oli vaikeuksia päästä riittävän lähelle edellä ajavaa Buttonia, jotta ohitusta voisi yrittää. Räikkösen ero Alonsoon oli nyt kasvanut jo 16,7 sekuntiin.


title: Malesian Grand Prix 2003

text: Kierroksella 34 alkoivat toiset varikkokäynnit. Pelin avasivat Da Matta kahdeksannelta sijalta ja viidentänä ollut Button. Seuraavalla kierroksella Alonso tuli toista kertaa tankkaukseen ja renkaiden vaihtoon, minkä seuraksena Barrichello nousi toiseksi. Hetkeä myöhemmin Mark Webberin Jaguarin moottori hajosi ja Mark joutui rullaamaan autonsa radan sivuun. Räikkönen johti nyt yli 20 sekunnilla toisena ajavaa Barrichelloa.


title: Malesian Grand Prix 2003

text: Barrichello ajoi varikolle kierroksella 38. Varikkopysähdys sujui riittävän nopeasti ja hän palasi radalle Alonson edelle. Samalla Räikkösella oli tarvittavan suuri ero Barrichelloon, jotta hän voisi käydä varikolla. Kierroksella 40 Räikkönen tulikin suorittamaan toista varikkokäyntiään turvallisen tuntuisessa 53 sekunnin johtoasemassa. Pysähdys sujui ongelmitta ja Kimi palasi takaisin radalla kärkipaikalle. Seuraavalla kierroksella Ralf Schumacher tuli varikolle neljänneltä sijalta. Michael Schumacher onnistui hetkeä myöhemmin ohittamaan kuudentena olleen Trullin ja alkoi painostaa viidentenä ajavaa Buttonia.


title: Malesian Grand Prix 2003

text: Schumi onnistuikin Buttonin ohituksessa kierroksella 42 ja nousi viidenneksi. Kärjessä ajavan Räikkösen ero toisena olleeseen Barrichelloon oli nyt 24 sekuntia. 44. kierroksella Schumacher ajoi varikolle viimeistä pysähdystään varten. Varikolta palattuaan, heti ensimmäisellä ehjällä kierroksella, Schumacher kellotti kilpailun nopeimman kierrosajan.


title: Malesian Grand Prix 2003

text: Kierroksella 48 Räikkönen alkoi lähestyä kierroksella ohitettavia Buttonia ja Trullia, jotka kamppailivat viidennestä sijasta. Trullin Kimi ohittikin kierroksella 50 ja Buttonin kierrosta myöhemmin. Samalla Trulli spinnasi yrittäessään Buttonin ohitusta ja putosi Schumacherin taakse seitsemänneksi. Räikkösen voitto alkoi näyttää jo melko varmalta kun ero Barrichelloon oli kasvanut jo 35 sekuntiin.


title: Malesian Grand Prix 2003

text:
Trulli otti kuudennen sijan takaisin Schumacherilta kierroksella 54 ja alkoi jälleen hiillostaa Buttonia. Räikkönen aloitti kilpailun viimeisen kierroksen ja McLarenin väki kokoontui varikkomuurille odottamaan maalilinjan ylitystä sekä juhlimaan Räikkösen voittoa. Viimeisellä kierroksella tilanne vielä muuttui, kun Button putosi Trullin ja Schumacherin taakse. Kimi Räikkönen kuitenkin ajoi maalilinjan yli ensimmäisenä ja otti uransa ensimmäisen voiton.
Voiton myötä Kimi Räikkösestä tuli kaikkien aikojen kolmas suomalainen, joka on pystynyt voittamaan Formula 1 -osakilpailun. Tällä kertaa epäonni ja luotettavuusongelmat auton kanssa eivät vieneet voittoa Kimiltä. Hän nousi myös kuljettajien MM-sarjassa kärkipaikalle, mutta kaudesta oli vasta kaksi kilpailua ajettu.


title: Malesian Grand Prix 2003

text: Lehdistö nosti kilpailun jälkeen esille kaksi asiaa: Räikkösen voiton ja Michael Schumacherin heikon ajosuorituksen. Saksalainen Bild-lehti kirjoitti seuraavasti: - "Mercedeksellä on uusi Häkkinen", "Nuori, vahva ja nopea". Schumacheria sen sijaan moitittiin useissa eri lehdissä.


title: Malesian Grand Prix 2003

text: Uudet säännöt näyttivät nyt lisänneen mielenkiintoa kuninkuusluokkaan. "Jännitys palasi formuloihin", kirjoitti Helsingin Sanomat kilpailun jälkeen.


title: Hamppumarssi

text: Hamppumarssi on tapahtuma, joka pidetään vuosittain toukokuun alussa. Hamppumarssi on osa maailmanlaajuista MMM – Million Marihuana March -marssia. Päivän aikana marsseja järjestetään jo yli 300 kaupungissa. Suomessa marssittiin ensimmäisen kerran vuonna 2000 Turussa. Vuonna 2007 marssittiin jo kuudessa kaupungissa, joita olivat Helsinki, Turku, Tampere, Oulu, Pietarsaari ja Jyväskylä. Marsseilla pyritään vaikuttamaan lainsäädäntöön kannabiksen kotikasvatuksen ja käytön laillistamiseksi. Helsingin hamppumarssin järjestää Suomen kannabisyhdistys.


title: Adriaan Cornelis Valentin van Bemmel

text: Adriaan Cornelis Valentin van Bemmel (1908–1990) oli hollantilainen eläintieteilijä.


title: Adriaan Cornelis Valentin van Bemmel

text: Bemmel nimesi erään maailman harvinaisimmista linnuista, indonesialaisen boanonmonarkin, joka oli otettu kokoelmiin tuntemattomasta paikasta 1918.


title: Marvel Nemesis: Rise of the Imperfects

text: Marvel Nemesis: Rise of the Imperfects on EA:n (Electronic Arts) luoma taistelupeli, joka perustuu Marvelin luomiin hahmoihin. Pelissä on rymittäin Marvel-hahmoja, mutta mukana on myös uusi ryhmä, Epätäydelliset. Pelissä jokaisella hahmolla on oma taistelutyyli ja supervoima.


title: Marvel Nemesis: Rise of the Imperfects

text: Pelissä on kolme eri osiota:


title: Marvel Nemesis: Rise of the Imperfects

text: 1.Versus-muoto: Vastakkain taistelemista, joko yksin tai kaverin kanssa.


title: Marvel Nemesis: Rise of the Imperfects

text: 2.Timetrial: Vastustaja mitää lyödä mahdollisimman nopeasti ajassa, jonka saa itse päättää.


title: Marvel Nemesis: Rise of the Imperfects

text: 3.Story-mode: Perustuu tiettyyn juoneen, jossa jokaisella hahmolla on oma osansa.


title: Marvel Nemesis: Rise of the Imperfects

text: Wolverine


title: Marvel Nemesis: Rise of the Imperfects

text: Ryhmä-X:stä tuttu mutantti, jolla on adamantium-metallista tehdyt kynnet. Wolverinen oikea nimi on James Howlett, mutta häntä kutsutaan Loganiksi.


title: Marvel Nemesis: Rise of the Imperfects

text: Storm


title: Marvel Nemesis: Rise of the Imperfects

text: Stormin oikea nimi on Ororo Munroe. Stormin voima on hallita säätä ja saada aikaan hurrikaaneja, ukkosmyrskyjä ja muita sääilmiöitä. Storm on myös mutantti ja kuuluu Ryhmä-X:ään.


title: Marvel Nemesis: Rise of the Imperfects

text: Hämähäkkimies


title: Marvel Nemesis: Rise of the Imperfects

text: Akrobaattiset liikkeet ja seitin ruiskuttaminen on Hämähäkkimiehen voima, jonka oikea nimi on Peter Parker. Peter on valokuvaaja.


title: Marvel Nemesis: Rise of the Imperfects

text: Rautamies


title: Marvel Nemesis: Rise of the Imperfects

text: Rautamies, oikealta nimeltään Tony Stark on pukeutunut metalliseen suojapukuun, joka tekee hänestä voittamattoman. Tony on miljonääri.


title: Marvel Nemesis: Rise of the Imperfects

text: Möykky


title: Marvel Nemesis: Rise of the Imperfects

text: Ihmenelosista tuttu Ben Grimm otta myös osaa peliin yli-inhimillisillä voimillaan.


title: Marvel Nemesis: Rise of the Imperfects

text: Liekki


title: Marvel Nemesis: Rise of the Imperfects

text: Myös Ihmenelos-perheestä tuttu Johnny Storm ottaa osaan taisteluun. Johnny osaa lentää ja hallita tulta.


title: Marvel Nemesis: Rise of the Imperfects

text: Magneto


title: Marvel Nemesis: Rise of the Imperfects

text: Mutanttien veljeskunnan johtaja Eric Lennsher osaa hallita metallia ja lentää. Magneto on tuttu vihastaan Ryhmä-X:ää kohtaan.


title: Marvel Nemesis: Rise of the Imperfects

text: Elektra


title: Marvel Nemesis: Rise of the Imperfects

text: Elektra on miljonääri-isän tytär, joka on harrastanut taistelulajeja vuosia. Kun Elektran isä kuoli hänestä tuli vaarallinen salamurhaaja, joka kantaa kahta sai-veistä mukanaan. Elektralla oli myös lyhyt romanssi Daredevilin kanssa.


title: Marvel Nemesis: Rise of the Imperfects

text: Daredevil


title: Marvel Nemesis: Rise of the Imperfects

text: Hell's kitchenistä kotoisin oleva sokea asianajaja nimeltä Matt Murdock, omaa yli-inhimilliset aistit (paitsi näkö).


title: Marvel Nemesis: Rise of the Imperfects

text: Venom


title: Marvel Nemesis: Rise of the Imperfects

text: Hämähäkkimiehen alienmainen kopio, joka omaa samat voimat kuin Hämähäkkimies.


title: Marvel Nemesis: Rise of the Imperfects

text:
Van roekel
Niles van Roekel on tiedemies, jonka ytimessä asuu pimeys.


title: Marvel Nemesis: Rise of the Imperfects

text: The Wink


title: Marvel Nemesis: Rise of the Imperfects

text: The Winkin mutantti voimat antavat hänelle kyvyn hallita joka ikistä molekyyliä hänen vartalossaan ja hänellä on myös teleportaation voima. The Wink on julma ja murhanhimoinen nainen, koska hän menetti kauneutensa. The Wink pitää viittaa naamansa ympärillä, jotta kukaan ei näkisi arpiaan hänen kasvoissaan ja siksi, että ei muistaisi mitä joskus oli.


title: Marvel Nemesis: Rise of the Imperfects

text: Fault zone


title: Marvel Nemesis: Rise of the Imperfects

text: Maria Petrova oli entinen ballerina, joka pystyy lähettämään seismisiä säteitä käsistään.


title: Marvel Nemesis: Rise of the Imperfects

text: Solara


title: Marvel Nemesis: Rise of the Imperfects

text: Solara käyttää kykyään hallita tulta kostaakseen perheensä kuoleman.


title: Marvel Nemesis: Rise of the Imperfects

text: Brigade


title: Marvel Nemesis: Rise of the Imperfects

text: Brigade on rakennettu sotilaitten ruumiiden osista. Häntä piinaa äänet päässään ja on siksi kovin väkivaltainen.


title: Marvel Nemesis: Rise of the Imperfects

text: Paragon


title: Marvel Nemesis: Rise of the Imperfects

text: Pelin voimakkain hahmo. Tällä naisella on yliinhimilliset voimat, kestävyyttä ja hän pystyy teleportoitumaan.


title: Marvel Nemesis: Rise of the Imperfects

text: Hazmat


title: Marvel Nemesis: Rise of the Imperfects

text: Hazmat pystyy ruiskuttamaan happoa ja omaa yliinhimillist voimat.


title: Marvel Nemesis: Rise of the Imperfects

text: Johnn Ohm


title: Marvel Nemesis: Rise of the Imperfects

text: Kuolemaan tuomittu mies joka sai sähköiset voimansa salaman osuttuaan häneen sähkötuolissa


title: Jevgeni Haukka

text: Jevgeni Haukka (s. 16. helmikuuta 1962 Petroskoi) on suomalainen näyttelijä, joka on työskennellyt Petroskoin kansallisessa teatterissa. Haukka on valmistunut näyttelijäksi Pietarin teatteritaiteen akatemiasta. Teatterityön lisäksi Haukka on tehnyt töitä useissa suomalaisissa elokuvissa ja tv-sarjoissa. Haukka on toiminut apulaisohjaajana elokuvassa "Hylätyt talot, autiot pihat" ja tv-sarjassa Hovimäki.


title: Kipinäsuo

text: Kipinäsuo on kylä Pudasjärven kaupungissa, Sarakylään johtavan yhdystien 8570 varressa. Kylä sijaitsee noin 35 kilometrin päässä koilliseen kaupungin ydinkeskustasta Kurenalta. Kylän nimi tulee alueella sijaitsevasta samannimisestä suoalueesta. Suohon pistävän Mäntyniemen kärkiosasta on ojaa kaivettaessa tullut esiin kivireunustaisia nuotionpohjia ja pyöreä reikäkivi. Noin puolimetrisen turpeen alla löytöpaikalla on hiekkapohja.


title: Scherpenzeel

text: Scherpenzeel () on kunta Alankomaiden itäosassa, Gelderlandin provinssissa. Asukkaita kunnassa on 9 151 (31.12.2008). Pinta-alaa Scherpenzeelillä on 13,84 neliökilometriä, josta vettä on 0,03 km². Kunnan pormestari on J.J.H. Colijn-de Raat.


title: Scherpenzeel

text: Scherpenzeelin naapurikunnat ovat Barneveld koillisessa, Renswoude idässä ja Woudenberg lännessä. Kaksi jälkimmäisenä mainittua kuuluvat Utrechtin maakuntaan.


title: Scherpenzeel

text: Kunnassa sijaitseva Huis Scherpenzeel (eli ”Scherpenzeelin talo”) oli Scherpenzeelin kunnantalo vuoteen 2003 saakka. Talo on rakennettu 1300-luvulla.. Nykyisin talossa järjestetään muun muassa häitä.


title: Scherpenzeel

text: Scherpenzeelin väkiluvun kehitys vuosina 1950–2009:


title: Robert Wells

text: Robert Henry Arthur Wells (s. 7. huhtikuuta 1962 Solna) on ruotsalainen säveltäjä, sovittaja ja pianisti.


title: Robert Wells

text: Wells on saanut musikaalisen koulutuksensa Adolf Fredriks Musikskolassa sekä Tukholman kuninkaallisessa musiikkikorkeakoulussa, jonne hän pääsi 11-vuotiaana ollen siihen mennessä nuorin oppilas. Vuonna 1978, 16-vuotiaana, hän voitti kaksi tunnettua ruotsalaista kykyjenetsintäkilpailua. 1980-luvulla hän esiintyi yhdessä muun muassa Lill-Babsin, Gösta Linderholmin, Eva Bysingin ja Jerry Williamsin kanssa. Hän panosti kuitenkin pian soolouraan.


title: Robert Wells

text: Suureen suosioon hän nousi "Så ska det låta" -televisio-ohjelman pianistina vuosina 1997-2003 ja 2005. Jo vuonna 1989 hän aloitti vuotuisen konserttikiertueen "Rhapsody in Rock", jossa hän esiintyy vierailevien artistien kanssa. Siitä tuli suosittu vuonna 1990-luvun lopussa ja on sen jälkeen saavuttanut suuria yleisölukuja sekä Ruotsissa että ulkomailla. Wellsin musiikkia valittiin Pekingin vuoden 2008 kesäolympialaisten viralliseen mainokseen.


title: The Last Supper

text: The Last Supper on Belphegorin ensimmäinen täyspitkä albumi. Se kuulostaa tyyliltään enemmän death metallilta, toisin kuin seuraavat albumit Supperin jälkeen, sekä kansikuva on sensuroitu joissain kopioissa. Levy julkaistiin uudestaan erilaisella kansikuvalla vuonna 1999 lisämateriaalin kera, ja vuonna 2004 Blutsabbathin kanssa kaksoislevynä.


title: Pikkuenkelikolibri

text: Pikkuenkelikolibri ("Heliangelus micraster") on eteläamerikkalainen kolibri. Lajin nimesi John Gould 1872.


title: Pikkuenkelikolibri

text: Pienikokoinen kolibri, jonka höyhenpuku on vihreän ja sinertävän kirjava. Koiraan kurkussa on loistavan punaoranssi laikku, joka välkähtelee valonsäteiden tulokulman muuttuessa.


title: Pikkuenkelikolibri

text: Laji kuuluu enkelikolibrien ("Heliangelus") sukuun, jossa on 8 lajia, joista enkelikolibri "Heliangelus zusii" on todennäköisesti kuollut sukupuuttoon.


title: Pikkuenkelikolibri

text: Lajista tunnetaan 2 alalajia, pohjoinen nimialalaji "micraster" Kaakkois-Ecuadorissa ja "cutervensis" Koillis-Perussa. Jälkimmäisen erottaa edellisestä koiraan kurkun punaoranssi kimallus ja vaaleamman vihreä yleisväritys.


title: Pikkuenkelikolibri

text: Laji elää Perun ja Ecuadorin kosteissa vuoristometsissä 2 300–3 400 metrin korkeudella. Lajin kanta on elinvoimainen.


title: Vastaväri

text: Vastavärit eli komplementtivärit () ovat värejä, jotka yhdistettyinä kumoavat toisensa. Toisin sanoen yhdistettyinä ne tuottavat harmaan sävyn taikka valkoisen tai mustan. Sijoitettuina vierekkäin ne muodostavat kumpikin toiselleen suurimman mahdollisen vastakohdan.


title: Vastaväri

text: Käsitykset siitä, mitkä värit ovat toistensa vastavärejä, on eri aikoina vaihdellut riippuen käytetystä väriteoriasta:


title: Vastaväri

text: Perinteisessä 1700-luvulla kehitetyssä väriympyrässä, jota ovat käyttäneet muun muassa Claude Monet ja Vincent van Gogh sekä monet taidemaalarit vielä nykyisinkin, perusväreiksi katsottiin punainen, keltainen ja sininen. Näistä kunkin vasta- eli komplementtiväriksi katsottiin se, joka saadaan kahta muuta yhdistämällä, toisin sanoen punaisen vastaväriksi katsottiin vihreä, keltaisen vastaväriksi violetti (tai Boutet'n väriympyrässä purppura) ja sinisen vastaväriksi oranssi.. Tätä värimallia sanotaan RYB-malliksi (red-yellow-blue). Sen mukaisesti on värioppia pitkään opetettu myös Suomen kouluissa.


title: Vastaväri

text: Nykyisin tätä mallia pidetään virheellisenä, ja sen vakiintumiseen onkin vaikuttanut, ettei eroa värien additiivisen ja subtraktiivisen yhdistämisen välillä ole ymmärretty. Todellisuudessa tämän mallin mukaiset "vastavärit" eivät kumoa toisiaan, eli ilmiön paljastavassa optisissa sekoituksissa ei suinkaan nähdä harmaata Oheinen havainnekuva esittää punaisen ja vihreän värin optisesta sekoittumisesta. Kuten huomataan, tällöin saatavat "punavihreät" värit ovat itse asiassa keltaisia värejä. Myöskään värivalojen sekoituksina ei näistä väripareista synny valkoista, eivätkä niiden jälkikuvat ole toistensa kaltaisia.


title: Vastaväri

text: RGB-mallissa (red-green-blue), joka keksittiin 1800-luvulla ja jota täydennettiin 1900-luvulla, käytetään punaisen, vihreän ja sinisen valon yhdistelmiä mustaa taustaa vasten. Näin saadaan "additiivinen" värien yhdistyminen. Täten muodostetaan muun muassa kaikki tietokonenäytöllä ja väritelevisiossa näkyvät värit. RGB-mallissa päävärit ovat punainen, sininen ja vihreä. Niistä kunkin vastaväri on kahden muun päävärin yhdistelmä, toisin sanoen punaisen vastaväri on syaani, vihreän magenta ja sinisen keltainen. Kahden RGB-mallin mukaan toisilleen vastakkaisen värin, esimerkiksi punaisen ja syaaninvärisen valon yhdistäminen, mikäli valo on tarpeeksi kirkasta, antaa tuloksena valkoisen valon, sillä vastavärit yhdistettyinä sisältävät kaikkia spektrin värejä. Jos valo ei ole tarpeeksi kirkasta, tuloksena saadaan harmaata.


title: Vastaväri

text: Erotukseksi RYB-mallista sanotaan RGB-mallin mukaisia vastavärejä joskus myös käänteisväreiksi.


title: Vastaväri

text: Väriaineiden värillisyys perustuu siihen, että ne absorboivat osan näkyvästä valosta ja heijastavat loput. Jos kahta väriainetta sekoitetaan, tuloksena saatava seos heijastaa vain sen valon, jota kumpikaan ei absorboi. Kaikki värit voidaan saada yhdistämällä eri suhteissa keltaista sekä syaanin ja magentan väristä väriainetta. Uudemmissa maalaustaiteen oppikirjoissa näitä pidetäänkin subtraktiivisina pääväreinä. Kaikkia kolmea yhdistämällä saadaan harmaata tai mustaa. Myös tämän mallin mukaan toistensa vastavärejä ovat punainen ja syaani, vihreä ja magenta sekä sininen ja keltainen.


title: Vastaväri

text: Tähän CMYK-malliin (cyan-magenta-yellow) perustuu myös väripainatus. Syaanin, magentan ja keltaisen ohella käytetään usein myös mustaa väriainetta tummien värien aikaansaamiseen, jolloin kyseessä on neliväripaino.


title: Vastaväri

text: Joissakin värimalleissa, kuten HSV-mallissa neutraalit värit (valkoinen, harmaa ja musta) sijoitetaan keskiakselille. HSV-mallin mukaisesti määritellyt komplementtivärit sijoitetaan toisiaan vastapäätä vaakasuoralle poikkipinnalle. Esimerkiksi CIE 1931 XYZ -väriavaruudessa "dominoivan aallonpituuden" omaava väri voidaan yhdistää johonkin komplementaariseen aallonpituuteen, jolloin saadaan neutraali väri, harmaa tai valkoinen.


title: Vastaväri

text: Vastavärit voivat saada aikaan erikoisia optisia ilmiöitä. Esineen varjo näyttää usein sisältävän jonkin verran esineen värin vastaväriä. Esimerkiksi punaisen omenan varjo näyttää heikosti sinivihertävältä. Tämän vuoksi taidemaalarit, jotka haluavat saada maalauksiinsa terävämpiä ja realistisempia varjoja, maalaavat usein varjopaikat esineen värin vastavärillä.


title: Vastaväri

text:
Rajakontrasteissa vastavärit korostavat toisiaan. Värikontrasti-ilmiöissä käänteisvärit muokkaavat näkökuvaamme: toisiinsa rajautuvat värialueet korostavat viereistä väriä omalla käänteisvärillään.
Ilmiössä näkökohteen yksityiskohdat piirtyvät irti taustastaan, jolloin näkökuvan sisältö selkiytyy ja ympäristön ominaisuudet paljastuvat merkittävästi:


title: Vastaväri

text: Jos vastavärejä sijoitetaan tarpeeksi pieninä pilkkuina vierekkäin, tuloksena saatava pinta näyttää tarpeeksi kaukaa katsottuna harmaalta.


title: Vastaväri

text: Jos katsotaan tiukasti tarpeeksi kauan, noin 30 sekunnista yhteen minuuttiin, yhtä väriä, esimerkiksi punaista, ja sen jälkeen katse käännetän valkoiselle pinnalle, saadaan näkyviin jälkikuva, joka on väriltään alkuperäisen värin vastaväri, tässä tapauksessa syaani (sinivihreä). Tämä on yksi havaintopsykologian tutkimista jälkivaikutuksista, jotka yleensä selitetään näköjärjestelmän tiettyjen osien väsymisellä.


title: Vastaväri

text: Jälkikuvat ovat näköjärjestelmämme tuottamia näköhavaintoja (suksessiivikontrasti), jotka ovat ärsykekuvaansa nähden käänteisvärisiä. Ne syntyvät kohteesta tulevaan valoon adaptoitumisen eli mukautumisen jälkitilan seurauksena. Näköjärjestelmä pyrkii aina valoärsykkeen jälkeen välittömästi palautumaan tasapainotilaan - 'nollatilaan'. Tästä seuraa, että näemme jonkin aikaa värillisen jälkikuvan, joka on vuorostaan valoärsykkeelle adaptoitumattomien näkösolujen yhteistyön seuraus. Jälkikuvan väreistä siis puuttuvat ärsykekuvan valoihin 'väsyneiden' näkösolujen aktiivisuuden osuus. Kuten oheisissa havainnekuvissa nähtävät käänteisvärit osoittavat, kyse on värinäön normaalista toimintatavasta.


title: Vastaväri

text: Edellä mainitussa tapauksessa verkkokalvon punaista valoa vastaanottavat fotoreseptorit rasittuvat niin, että niiden kyky lähettää informaatiota aivoihin heikkenee. Kun sen jälkeen nähdään valkoista valoa, sen punainen komponentti ei välity yhtä tehokkaasti kuin muut aallonpituudet (värit), ja seurauksena on illuusio siitä, että nähtäisiin punaisen komplementtiväri, sillä kuvaa häiritsee nyt yhden värin, tässä tapauksessa punaisen puute. Kun reseptorit saavat levätä tietyn ajan, illuusio häviää. Katsottaessa valkoista valoa silmään tulee edelleen sinisen ja vihreän ohella myös punaista valoa, mutta koska jälkimmäisten reseptorit eivät ole yhtä väsyneitä, silmä päätyy tiettyyn tasapainotilaan.


title: Vastaväri

text: Värien vaikutus toisiinsa tunnettiin jo antiikin aikana. Tutkielmassaan "Väreistä" () Aristoteles totesi, että kun valo osuu toiseen väriin, tämän uuden yhdistelmän vuoksi se saa toisen sävyn tai värin. Tuomas Akvinolainen kirjoitti, että purppura näyttää valkoisen vieressä erilaiselta kuin mustan vieressä, ja että kulta näyttää kirkkaammin kiiltävältä sinisellä kuin valkoisella taustalla. Italialainen renessanssiajan arkkitehti ja kirjoittaja Leon Battista Alberti havaitsi, että joidenkin värien kuten punaisen ja vihreän sekä punaisen ja sinisen välillä vallitsee sopusointu , josta hän käytti latinankielistä nimeä "coniguatio" tai italiankielistä nimeä "amicizia". Leonardo da Vinci totesi, että hienoin sopusointu vallitsee niiden välien välillä, jotka ovat tarkoin toistensa vastakohtia, mutta ennen 1700-lukua kukaan ei esittänyt asialle vakuuttavaa tieteellistä selitystä.


title: Vastaväri

text: Optiikkaa koskevassa teoksessaan vuonna 1704 Isaac Newton esitti ympyrän, joka näytti seitsemän spektrin väriä. Tässä teoksessaan ja aikaisemmassa teoksessaan vuodelta 1672 hän mainitsi havainneensa, että jotkut ympyrän värit olivat toisiaan vastapäätä ja muodostivat suurimman kontrastin. Hänen mukaan tällaisia vastaväripareja olivat punainen ja sininen, keltainen ja violetti sekä vihreä ja "helakanpunaista muistuttava purppura".


title: Vastaväri

text: Seuraavina vuosikymmeninä tutkijat tarkensivat Newtonin väriympyrää, jossa lopulta oli 12 väriä: kolme perusväriä (keltainen, sininen ja punainen), kolme sekundaarista väriä (vihreä, violetti ja oranssi), jotka saatiin yhdistämällä perusvärit, sekä kuusi lisäväriä, jotka saatiin yhdistämällä perus- ja sekundaariset värit.


title: Vastaväri

text: Vuonna 1793 amerikkalaissyntyinen brittiläinen tiedemies Benjamin Thompson, Rumfordin kreivi (1753–1814) otti käyttöön termin "komplementtivärit". Majatalossa Firenzesä hän teki kokeen kynttilöillä ja varjoilla ja havaitsi, että värillisen valon ja sillä muodostuvan varjon värit olivat täydellisesti vastakkaisia. Hän kirjoitti, että poikkeuksetta jokaisella värillä, olipa sen sävy tai tummuusaste mikä tahansa ja olipa se muodostunut mikä tahansa, oli komplementtivärinsä, jonka kanssa se oli täydellisessä sopusoinnussa ja jota voitiin pitää sen kumppanina. Hän myös selitti löydöstään olevan käytännöllistäkin hyötyä. Tällaisten helposti suoritettavien kokeiden avulla nimittäin naiset saattoivat valita nauhat pukuihinsa ja huoneiden sisustajat järjestää värit täydellisimpään sopusointuun keskenään. Näiden periaatteiden tuntemuksen hyödyt taidemaalareille olivat Thompsonin mukaan liiankin ilmeisiä tarkemmin selostettaviksi.


title: Vastaväri

text: 1800-luvun alussa tiedemiehet ja filosofit kaikkialla Euroopassa alkoivat tutkia värien luonnetta ja vuorovaikutusta. Saksalainen runoilija Johann Wolfgang von Goethe esitti vuonna 1810 oman teoriansa, jonka mukaan kaksi perusväriä olivat ne, joiden välinen vastakohtaisuus oli suurin, nimittäin keltainen ja sininen, jotka esittivät valoa ja pimeää. Hänen mukaansa keltainen oli pimeän himmentämää valoa, sininen valon heikentämää pimeyttä. Sinisen ja keltaisen vastakkaisuudesta syntyi "steigerung" -prosessilla ("nousemisella") kolmas väri, punainen. Goethe myös esitti useita komplementtivärien pareja, jotka "vaativat" toisiaan. Goethen mukaan keltainen "vaatii" violettia, oranssi sinistä, purppura vihreää ja päinvastoin. Goethen ideat olivat hyvin omaperäisin ja usein ristiriidassa tieteellisten tutkimustulosten kanssa, mutta ne tulivat hyvin suosituiksi ja vaikuttivat moniin huomattaviin taiteilijoihin kuten William Turneriin.


title: Vastaväri

text: Samoihin aikoihin kuin Goethe julkaisu teoriansa, brittiläinen myös egyptologina tunnettu fyysikko Thomas Young (1773–1829) osoitti kokeellisesti, ettei valkoisen valon tuottamiseen välttämättä tarvittu kaikkia spektrin värejä, vaan se voitiin saada aikaan käyttämällä vain kolmea väriä: oranssinpunaista, vihreää ja sinistä. Tähän havaintoon perustuu värien "additiivinen yhdistäminen" ja RGB-värimalli. Hän osoitti, että magendaa saadaan yhdistämällä sinistä ja punaista valoa, keltaista yhdistämällä punaista ja vihreää valoa sekä syaania eli sinivihreää yhdistämällä vihreää ja sinistä valoa. Tähän löytöön perustuu myös tapa, jolla värit nykyisin saadaan aikaan tietokoneiden näytöillä ja väritelevisioissa. Young esitti myös ensimmäisenä, että silmän verkkokalvossa on hermosyitä, jotka ovat herkkiä kolmelle eri värille. Tämä ennakoi nykyistä käsitystä värinäöstä, sillä myöhemmin on todettu, että silmässä todella on kolmenlaisia värireseptoreja, jotka ovat herkkiä valon eri aallonpituusväleille.


title: Vastaväri

text: Samoihin aikoihin kun Young keksi additiivisen värien yhdistämisen, toinen brittiläinen tiedemies, David Brewster (1781–1868), kaleidoskoopin keksijä, esitti kilpailevan teorian, että kolme todellista perusväriä olisivat punainen, keltainen ja sininen ja että todelliset komplementtiväriparit olisivat punainen ja vihreä, sininen ja oranssi sekä keltainen ja violetti. Saksalainen Hermann von Helmholtz (1821–1894) ratkaisi myöhemmin kiistan osoittamalla, että eriväristen valojen yhdistäminen (additiiviset värit) noudatti eri sääntöjä kuin väriaineiden yhdistäminen (subtraktiiviset värit) ja että niissä sen vuoksi oli eri perusvärit.


title: Vastaväri

text: Muut tiedemiehet tutkivat tarkemmin vastavärien käyttöä. Vuonna 1828 ranskalainen kemisti Eugene Chevreul tutki sitä, miten gobeliinien valmistajat olivat tehneet värit kirkkaammiksi ja osoitti tieteellisesti, että komplementtivärien järjestys on ylivertainen kaikkiin muihin vastakohtien välisiin sopusointuihin verrattuna. Vuonna 1839 julkaismassaan teoksessa "De la loi du contraste simultané des couleurs et de l'assortiment des objets colorés" hän osoitti, miten komplementtivärejä voitiin käyttää mihin tahansa, tekstiileistä puutarhoihin. Teosta luettiin laajalti Saksassa, Ranskassa ja Englannissa ja se teki komplementtiväreistä yleisesti tunnetun käsitteen. Komplementtivärien käyttöä kuvailivat edelleen ranskalainen taidearvostelija Charles Blanc teoksessaan "Grammaire des arts et du dessin" (1867) ja myöhemmin amerikkalainen väriteoreetikko Ogden Rood teoksessaan "Modern Chromatics" (1879). Taidemaalarit kuten Georges Seurat ja Vincent van Gogh lukivat näitä teoksia hyvin innostuneesti ja sovelsivat niiden oppeja käytäntöön maalauksissaan.


title: Vastaväri

text: Vuonna 1872 Claude Monet maalasi taulun "Impressio, auringonnousu". Siinä näkyy pieni oranssinen aurinko ja jonkin verran pilvistä ja vedestä heijastunutta valoa keskellä sumeaa sinistä maisemaa. Tästä maalauksesta, jossa komplementtiväreiksi (RYB-teorian mukaan) katsottuja oranssia ja sinistä käytettiin erityisen näyttävällä tavalla, sai nimensä uusi taiteellinen tyylisuunta, impressionismi. Monet tunsi hyvin komplementtivärejä koskevat tieteelliset teoriat ja sovelsi niitä innokkaasti. Vuonna 1888 hän kirjoitti: "Väri saa vaikutuksensa pikemminkin vastakohdista kuin omista ominaisuuksistaan... perusvärit näyttävät kirkkaammilta, kun ne ovat kontrastissa komplementtiväriensä kanssa."


title: Vastaväri

text: Oranssista ja sinisestä tuli tärkeä yhdistelmä kaikille impressionistisille maalareille. He kaikki olivat lukeneet tuoreimpia väriopillisia kirjoja ja tiesivät, että oranssi sijoitettuna sinisen viereen sai molemmat värit näyttämään paljon kirkaammilta. Auguste Renoir maalasi laivoja, joissa oli krominoranssisia raitoja. Paul Cézanne käytti keltaiseta, sinisestä ja okrasta yhdistämällä saamaansa oranssia väriä sinistä taustaa vasten.


title: Vastaväri

text: Vincent van Gogh tuli erityisen tunnetuksi tästä tekniikasta. Hän valmisti omat oranssit maalinsa sekoittamalla keltaista, okraa ja punaista ja sijoitti tätä väriä maalauksissaan sienanpunaisten ja pullonvihreän viereen sinisen ja violetin taivaan alle. Hän maalasi myös oranssisen kuun ja tähtiä koboltinsiniselle taivaalle. Veljelleen Theolle hän kirjoitti etsivänsä sinisen ja oranssin, punaisen ja vihreän sekä keltaisen ja violetin vastakkaisuuksia sekä murrettuja ja neutraaleja värejä saattaakseen äärimmäisyydet sopusointuun yrittäen tehdä väreistä voimakkaita, ei harmaan eri sävyjä.


title: Vastaväri

text: Kuvaillessaan veljelleen Theolle maalaustaan "Yökahvila" van Gogh kirjoitti: Yritin kuvailla punaisella ja vihreällä kauheita inhimillisiä kärsimyksiä. Aula on verenpunainen ja vaaleankeltainen, ja sen keskellä on vihreä biljardipöytä ja neljä sitruunankeltaista lamppua, joiden säteet ovat oransseja ja vihreitä. Kaikkialla on mitä erilaisimpien punaisten ja vihreiden taistelu ja vastakkaisuus.


title: Vastaväri

text: Komplementtiväreillä on tärkeä merkitys esteettisesti miellyttävässä taiteessa ja graafisessa suunnittelussa. Toisistaan mahdollisimman selvästi erottuvia värejä käytetään myös logoissa ja mainoksissa. Vierekkäin sijoitettuina komplementtivärit saavat toisensa näyttämään kirkkaammilta.


title: Vastaväri

text: Komplementtivärejä käytetään vielä tärkeämpiinkin tarkoituksiin. Koska oranssi ja sininen ovat kompementtivärejä, pelastusrenkaat ja -liivit ovat tavallisesti oranssisia, jotta ne mahdollisimman selvästi näkyisivät lähellä kulkevista laivoista tai lentokoneista käsin.


title: Vastaväri

text: Punaisia ja syaaninvärisiä laseja käytetään Anaglyph 3D -järjestelmässä kolmiulotteisten kuvien aikaansaamiseksi tietokoneiden näytöille.


title: Kari Cantell

text: Kari Juhani Cantell (s. 23. elokuuta 1932 Mäntyharju) on suomalainen lääketieteen tutkija.


title: Kari Cantell

text: Cantellin vanhemmat olivat lehtori Lauri Oskar Immanuel Cantell ja Hilma Esteri Haapakoski. Hän avioitui 1958 sairaanhoitaja Aila Onnia Kokon kanssa. Cantell tuli ylioppilaaksi Mikkelin lyseosta 1950 ja valmistui lääketieteen lisensiaatiksi 1956. Lääketieteen tohtoriksi hän väitteli 1959. Cantell toimi uransa alussa sekä Helsingin yliopistossa että Valtion serumlaitoksen tehtävissä.


title: Kari Cantell

text: Cantell on tutkinut neljän vuosikymmenen ajan interferoneja ja julkaissut yli kolmesataa interferoneja ja viruksia käsittelevää tieteellistä artikkelia. Hänen tutkimuksensa on muun muassa edistänyt syöpälääkkeiden kehitystä. Cantell on voittanut tutkimuksillaan myös useita tiedepalkintoja. Hänelle on myönnetty Suomen kulttuurirahaston tunnustuspalkinto 1972, Matti Äyräpään palkinto 1978, 1979, Eric K. Fernströmin pohjoismainen palkinto 1981 ja Milstein-palkinto 1995. Tutkijanelämästä Cantell on kirjoittanut teoksessaan "Interferonin tarina". Cantell sai teoksesta vuonna 1994 Valtion tiedonjulkistamispalkinnon, Tieto-Finlandia-kunniamaininnan ja Lauri Jäntin säätiön kunniakirjan. Teoksesta "Tiedemiehen mietteitä uskosta" hän sai Väinö Voipio -palkinnon.


title: Kari Cantell

text: Cantell valittiin Suomalaisen Tiedeakatemian jäseneksi vuonna 1981.


title: Music from Big Pink

text: Music from Big Pink on vuonna 1968 julkaistu The Bandin ensimmäinen albumi. Albumi on sekoitus monia musiikkityylejä, kuten country, rock, folk, taidemusiikki, rhythm and blues, soul ja americana.


title: Music from Big Pink

text: Albumi oli seurausta The Bandin yhteistyöstä Bob Dylanin kanssa. Yhtye toimi Dylanin taustayhtyeenä hänen kiertueellaan vuonna 1966, ja osallistui Dylanin kanssa nauhoitussessioihin, jotka julkaistiin myöhemmin nimellä "The Basement Tapes". Sessioiden paikkana toiminut rakennus Saugertiesissa New Yorkin osavaltion pohjoisosassa oli maalattu vaaleanpunaiseksi, mikä antoi nimen albumille. Kappaleista kolme on Dylanin säveltämiä ja hän piirsi myös albumin kannen.Seuraavat vaihtoehtoiset versiot ja alkuperäiseltä albumilta pois jätetyt kappaleet ovat mukana 11. helmikuuta 2003 julkaistulla uudelleenmasteroidulla versiolla.


title: Justice League: Chronicles

text: Justice League: Chronicles on vuoden 2003 marraskuussa julkaistu videopeli. Se perustuu animaatiosarjaan Justice League, jonka julkaisi Midway Games Game Boy Advancelle.


title: Justice League: Chronicles

text: Pelissä on kolme eri tehtävää eivätkä ne liity toisiinsa. Jokaisessa tehtävässä on mukana kaksi sankaria, joiden ohjaamista voi vaihdella. Moninpelissä voi pelata molemmilla hahmoilla.


title: Justice League: Chronicles

text: Hahmojen pelattavuus on yksinkertainen, sillä siinä on isku ja hyppy nappi, jonka lisäksi kullakin sankarilla on oma erikoiskykynsä. Kyky kuitenkin kestää tietyn ajan ja sen latautumiseen kestää useita sekunteja.


title: Kuvastaja

text: Kuvastaja on Suomen Tolkien-seura Konnun jakama kirjallisuuspalkinto, joka myönnetään vuosittain valintaraadin parhaaksi katsomalle suomalaiselle fantasiakirjalle. Palkinto jaettiin ensimmäisen kerran vuonna 2001.


title: Kuvastaja

text: Palkinnosta kilpailevat edellisenä vuonna ilmestyneet suomalaiset fantasiaromaanit selkeästi satukirjoiksi laskettavia teoksia lukuun ottamatta. Palkinto jaetaan syksyisin Helsingin kirjamessujen yhteydessä.


title: Kuvastaja

text: Alun perin palkinnon nimeksi oli tarkoitus tulla ”Silmaril” Tolkienin "Silmarillion"-teoksessa keskeisessä osassa olevien jalokivien mukaan, mutta Tolkienin perikunta ei hyväksynyt nimen käyttöä. Kuvastaja () on "Tarussa sormusten herrasta" mainittu järvi, jonka pinnasta heijastuvat päivälläkin tähdet.


title: Kuvastaja

text: Lähde


title: Jean-Marie Lustiger

text: Jean-Marie Lustiger (17. syyskuuta 1926 – 5. elokuuta 2007) oli ranskalainen katolilainen kirkonmies, joka oli vuodesta 1983 kardinaalina. Hän toimi Pariisin arkkipiispana vuosina 1981–2005.


title: Jean-Marie Lustiger

text: Tuleva kardinaali syntyi Aaron Lustiger -nimisenä Pariisissa. Hänen vanhempansa olivat aškenasijuutalaiset Charles ja Gisèle Lustiger. He olivat alun perin Będzinistä, Puolasta, ja tapasivat toisensa Pariisissa ensimmäisen maailmansodan jälkeen. Jean-Marie joutui jo Pariisin Lycée Montaignessa kohtaamaan antisemitismiä; natsimiehityksen jälkeen 1940 hänet lähetettiin siskonsa Arlenen kanssa Orléansiin. Hän eli katolisessa perheessä ja vanhempiensa tahtoa uhmaten kääntyi itsekin. Saatuaan kasteen 21. elokuuta 1940 hän otti käyttöön etunimen Jean-Marie.


title: Jean-Marie Lustiger

text: Lustigerin äiti joutui syyskuussa 1942 keskitysleirille ja menehtyi seuraavana vuonna. Isä selvisi ja saapui takaisin Pariisiin. Lustiger valmistui vuonna 1946 Sorbonnesta arvosanalla kirjallisuudesta ja lähti pariisilaiseen karmeliittaseminaariin, sitten Institut Catholique de Parisiin. Hän teki ensimmäisen matkansa Israeliin vuonna 1951 ja sai pappisvihkimyksensä 17. huhtikuuta 1954.


title: Jean-Marie Lustiger

text: Lustiger oli myöhemminkin ylpeä juutalaisista juuristaan. Hän puhui myös sujuvasti jiddišiä. Hän oli tunnettu rasismin, varsinkin antisemitismin, vastustaja, ja kritisoi voimakkaasti myös Jean-Marie Le Peniä. Hän täytti Ranskan akatemian 4. paikan vuodesta 1995, kunnes kuoli syöpään Ranskassa elokuussa 2007. Hän julkaisi lukuisia kirjoja.


title: Trompowskin hyökkäys

text:
Trompowskin hyökkäys on shakkiavaus, joka alkaa:
Se on saanut nimensä brasilialaiselta mestarilta Octávio Trompowskyltä (1897–1984), joka pelasi sitä 1930- ja 1940-luvuilla.


title: Trompowskin hyökkäys

text: Toisella siirrollaan valkean tavoitteena on vaihtaa mustan ratsu lähettiin, aiheuttaen kaksoissotilaan mustalle.


title: Trompowskin hyökkäys

text: Mustalla on monia tapoja vastata Trompowskiin. Usein käytetyt vastaukset ovat seuraavia:


title: Trompowskin hyökkäys

text: Monet jatkot muuntuvat toisiksi intialaisiksi puolustuksiksi.


title: Sotahuuto (Hornan albumi)

text: Sotahuuto on black metal -yhtye Hornan vuonna 2007 julkaistu seitsemäs studioalbumi. Albumi on omistettu ruotsalaiselle black metal -yhtyeelle Bathorylle, joka hajosi vuonna 2004 yhtyeen keulahahmon Quorthonin kuoltua.


title: Kon-Tiki

text: Kon-Tiki oli norjalaisen tutkimusmatkailijan ja kirjailijan Thor Heyerdahlin alus hänen vuoden 1947 tutkimusmatkallaan. Se oli nimetty inkojen auringonjumala Con-Tici Viracochan mukaan. "Kon-Tiki" on myös Heyerdahlin matkastaan kirjoittaman suositun kirjan nimi.


title: Kon-Tiki

text: Heyerdahl uskoi, että Etelä-Amerikasta lähtöisin olevat ihmiset olisivat voineet asuttaa Polynesian esikolumbiaanisella ajalla. Heyerdahl halusi osoittaa "Kon-Tiki"-retkikunnallaan, käyttäen ainoastaan esikolumbiaanisen aikakauden materiaaleja ja tekniikkaa, että matkalle ei olisi ollut mitään teknisiä esteitä.


title: Kon-Tiki

text: Heyerdahlin kuuden hengen ryhmä matkasi Peruun, missä se Callaon sotilassatamassa rakensi lautan balsapuusta ja muista paikallisista luonnonmateriaaleista. Lautta oli tyyliltään espanjalaisten konkistadorien raporttien ja piirroksien kuvaama inkojen lautta – polynesialaiset alkuasukkaat kutsuivat sitä nimellä "pae-pae". Purjehdusmatka alkoi 28. huhtikuuta 1947. Heyerdahl ja viisi matkakumppania purjehtivat 101 päivässä 3 770 meripeninkulmaa (noin 6 980 km; keskinopeus 1,5 solmua) Tyynenmeren yli ennen kuin he 7. elokuuta 1947 törmäsivät Raroian riuttaan Tuamotulla.